Orxan Hüseynzadə “Neftçi” haqda gizli heç nə saxlamadı » Football-plus.az\n19 iy 19:06manset\nOrxan Hüseynzadə “Neftçi” haqda gizli heç nə saxlamadı\n“Əsas komandaya ayrılan pul 2,5, maksimum 3 milyon manatdı”\nİyulun 6-da “Neftçi”də növbəti struktur dəyişikliyi baş verdi. İcraçı direktor Orxan Hüseynzadə prezident təyin olundu, Elnur Eyvazov isə onun yerini tutdu. Ciddi mənada heç nəyi dəyişməyəcək post dəyişikliyinin səbəbini öyrənmək, həm də “Neftçi”ylə bağlı başqa suallara cavab tapmaq üçün Orxan bəylə ötən həftə görüşməliydik. Vaxt azlığına görə gecikən görüş dünən klubun bazasında baş tutdu. Bəndənizi kabinetində qəbul edən yeni başqan bütün sualları çəkinmədən, səmimi cavabladı ki, həm ona, həm də müsahibəni təşkil edən Rüstəm Əfsərliyə təşəkkür düşür.\n“Təsisçi ilə birbaşa özüm danışıb, görüşürəm”\n- 10 gündən çoxdu prezident səlahiyyətlərini icra edirsiz. Bu vaxt ərzində nə dəyişib, nəyi dəyişmisiz?\n- Səlahiyyət olaraq üzərimdə olan yük təxminən eynidi. Əvvəl insanların başında sual yaranırdı ki, “Neftçi”yə kim cavabdehlik daşıyır, səlahiyyətli şəxs kimi kimdən hesabat alınır, kimdi qərar verən? Bəziləri Müşahidə Şurasını hədəf seçirdi, bəziləri isə icraçı direktoru, yəni məni. Amma prezident təyinatından sonra bütün suallara aydınlıq gəldi. Bundan sonra klub idarəçiliyi, komandanın nəticələri ilə bağlı cavabdehliyi mən daşıyacam.\n- İcraçı direktor vəzifəsini daşıyanda da cavabdehlik daşıyan şəxs siz idiz. Düzdü?\n- Belədə iki il əvvəl ləğv olunmuş post niyə yenidən bərpa olundu?\n- Təsisçinin bu qərarı kluba sabitlik gətirəcək. “Neftçi”nin inkişafına təkan verəcək.\n- Görünür, həmin vaxt üçün prezident postunu ləğv etmək məqsədəuyğun imiş. Amma Müşahidə Şurasının mövcüd olduğu klublarda prezident vəzifəsi də var. “Sumqayıt”ı nümunə göstərə bilərik.\n- Deməli, prezidentsiz klub siyasəti özünü doğrultmadı.\n- Bu gün üzərinizə düşən işlər nədən ibarətdi? Bir az geniş izah versəz, yaxşı olar.\n- Əsas işim klubda baş verən hər şeyə nəzarət etmək, proseslərdən xəbərdar olmaqdı. Bununla yanaşı, təsisçi ilə klub arasında körpü rolunu oynayıram.\n- Siz təsisçi ilə şəxsən görüşürsüz, yoxsa dərdinizi Müşahidə Şurasında yer alanlara deyirsiz, onlar çatdırır?\n- Təsisçi ilə birbaşa özüm danışıb, görüşürəm.\n- Sirr deyilsə, təsisçi kimdi?\n- SOCAR rəhbərliyi.\n- Rövnəq Abdullayev?\n- Xeyr. “Neftçi” İdman Klubu İctimai Birliyinin rəhbəri (ARDNŞ-nin vitse-prezidenti Mikayıl İsmayılovu nəzərdə tutur – H.).\n“Ən yüksəködənişli futbolçumuz ildə 150 min dollar alır”\n- Mövsümü 7-ci pillədə başa vuran, son iki ildə daim təzyiq altında olan, bir çox halda azarkeşlərin üz çevirdiyi komandanı çətin vəziyyətdən çıxarmaq üçün prezident kimi hansı planlarınız var?\n- Bu dəqiqə bütün diqqətimizi əsas komandaya ayırmışıq. Çünki əvəzedici heyətdə, akademiyada işlər qaydasında gedir. Ən çox əsas komandaya görə narahatıq. Son iki ildə həm məşqçi, həm də futbolçu dəyişiklikləri oldu. Qarışıq vəziyyət yaranmışdı, qeyri-sabitlik müşahidə olunurdu. İlk növbədə bunu aradan qaldırmağa çalışdıq. Mövsümün başa çatmasına baxmayaraq, həm baş məşqçini, həm də futbolçuları qoruyub saxladıq. Məncə, bu heyət növbəti çempionatda uğurlu çıxış edəcək. Gördüyünüz kimi, komandaların çoxunda ciddi dəyişikliklər oldu. Məsələn, “Qəbələ”, “Zirə”, “Kəpəz” kimi rəqiblərimiz yeni heyət formalaşdırdılar, “Səbail”, ümumiyyətlə, sıfırdan yığıldı. Biz isə oturuşmuş heyəti qoruduq. Bunun özü böyük faydadı. Yanvardan aprelə qədər olan vaxt uyğunlaşma dönəmi idi.\n- Belə başa düşdüm ki, əsas planınız “ümid edək ki, yaxşı olacaq”dı. Yəni hansısa dəyişiklik, yaxud yenilik müzakirə mövzusu deyil.\n- Mən görürəm ki, bu komandanın potensialı var. Yəni bu gün çempionatda ilk “3-lük”də qərarlaşmaq gücündədi. Səviyyəli futbolçularımız var deyə, komandaya çox inanıram. Növbəti mövsüm üçün məqsədimiz avrokuboklara vəsiqə verən yerlərdən birinə sahib olmaqdı. Belə olacağı halda həm medal qazanarıq, həm də avrokuboklarda iştirak etməklə klubun büdcəsinə fayda vermiş olarıq.\n- Büdcəniz necədi?\n- Premyer-liqa təmsilçiləri arasında 3-cü sıradayıq. Yalnız “Qarabağ”la “Qəbələ”dən geri qalırıq.\n- Büdcə sıralamasında 3-cü yerdə qərarlaşan klubun prezidenti pulsuzluqdan, büdcənin az olmasından necə gileylənə bilər axı? Siz büdcənin azlığından danışanda, onda “İnter”, “Zirə”, “Kəpəz” rəhbərliyi nə etsin?\n- “Zirə”nin büdcəsi haqda bir söz deyə bilmərəm. Xeyli sayda bacarıqlı futbolçular alıblar. Bilirsiz, bizdə problem nədi? Büdcənin böyük hissəsi təsərrüfat xərclərinə gedir. Bu gün oturduğumuz baza, Bakıxanovdakı təlim-məşq bazası, üstəgəl, “Bakcell Arena”. Bu üç obyekti saxlamaq, qulluq etmək bilirsiz nə qədər vəsait və işçi tələb edir? Bununla yanaşı, banka olan kredit borcumuz. Hər dəfə aylıq büdcədən 15 faiz banka ödəyirik. Büdcənin hamısı əsas komandaya sərf olunsaydı, nə dərdimiz? “Zirə”nin əlavə xərcləri bizdəki qədər deyil.\n- “Zirə”nin ümumi büdcəsi 2, uzağı 2,5 milyon manatdı. Maraqlıdı, “Neftçi”nin əsas komandasına ayrılan vəsait nə qədərdi? Yəni məşqçilər heyəti və futbolçulara.\n- Hardasa 2,5, maksimum 3 milyon manat.\n- Ən yüksəködənişli futbolçu nə qədər maaş alır? Ad çəkməyiniz vacib deyil.\n- İldə 150 min dollar (təxminən 255 min manat).\n- Yeni transferlərlə bağlı nə yenilik var? Zdenek Folprextin əvəzinə kimsə cəlb olunacaq?\n- İlk növbədə həmin futbolçuya verə biləcəyimiz məbləği müəyyənləşdirməliyik Son vaxtlar qənaət rejimində işləyirik, bəzi ixtisarlar oldu. Çalışırıq ki, əsas komandanın uğur qazanması üçün hansısa işlər görək, pul xərcləyək. Elə futbolçu almalıyıq ki, “Neftçi”yə köməyi dəysin, pul məsələsində razılaşaq.\n- Yəni yeni futbolçu alacaqsız.\n- Ümid edirəm. Amma hələ dəqiq deyil.\n- Son iki ildə, yəni 2015-in martından bu yana “Neftçi”də məşqçi və futbolçu dəyişikliyinin sayı-hesabı yoxdu. Arif Əsədov, Samir Əliyev, Əsgər Abdullayev, Vəli Qasımov, indi də Elxan Abdullayev. 28 aya 5 məşqçi. Gəlib-gedən futbolçuların sayı da itib. Bu qədər dəyişikliklər fonunda nəticə əldə olunmursa, sizcə, problem nədədi, kimdədi? Rəhbərlikdə?\n- Ən böyük problem elə dediyiniz dəyişikliklərlə bağlı idi. Qısa müddətdə bu qədər məşqçi və futbolçu dəyişmək uğur gətirə bilməzdi. Ona görə də işlər bu vəziyyətə gəlib çıxdı. Komandada sabitlik olmalıdı, vaxt verilməlidi.\n- Dəyişikliyi edən kimdi? Təbii ki, rəhbərlik. Düzdü?\n- “Neftçi” elə komandadı ki, zamanından, şəraitindən, büdcəsindən asılı olmayaraq, ictimaiyyət həmişə nəticə tələb edir. Çünki əvvəlki uğurlar insanlarda müsbət fikirlər yaradıb. 2012-ci ildə komandanın Avroliqanın qrup mərhələsinə vəsiqə qazanması hələ də yaddaşlardadı. Həmin uğurların davamı gəlməliydi. Yenə çempionluqlar, yenə avrokuboklarda nailiyyətlər.\n- Bəs niyə gəlmədi? Kim, nə imkan vermədi?\n- Hər şey yenidən başladı, büdcə azaldıldı. Ondan sonra da büdcəyə uyğun futbolçular alındı. Hansı ki, həmin futbolçular əvvəlki heyətdə yer alanlardan bir çox keyfiyyətlərdə geri qalırdı. Bu da nəticədə sözünü deyirdi. Pul olmayanda məcbur olub orta səviyyəli oyunçular almalısan. Futbolçunun səviyyəsi bir az aşağı düşsə də, azarkeşlərin tələbi həmişəki kimi qalır. Burda ən böyük problem məşqçilərə vaxt verilməməsiydi. Dəyişiklik edəndə də zamanla, bir-bir etmək lazım idi, kütləvi şəkildə yox. Bəzi məşqçilər var ki, “Neftçi”yə və özünə olan təzyiqlərin qarşısında tab gətirə bilmir. Elələri oldu ki, təzyiqlərə dözməyib getdi.\n“Getman yox, başqası olsaydı, qaytarmazdıq”\n- Dediz ki, maliyyəni ayıran təsisçi ilə şəxsən görüşə bilirsiz. Yəni çatışmazlıqları deyə, təklifləri və tapşırıqları eşidirsiz. Belədə Müşahidə Şurası nəyə lazımdı? Orda yer alanların işi nədən ibarətdi?\n- Müşahidə Şurası maliyyə şəffaflığına nəzarət etmək üçün yaradılmışdı. Kluba ayrılan maliyyənin düzgün istiqamətə xərclənməsi, israfçılığa yol verilməməsi – bunları diqqət mərkəzində saxlamalıydılar. Lakin indi mühasibat açıqdı, hər şey göz qabağındadı. Bu iki il ərzində Müşahidə Şurasının böyük əməyi, köməyi olub. Şəffaf büdcəyə keçilməsi yolunda xeyli zəhmət sərf ediblər.\n- Bəs indi nə iş görürlər?\n- Bundan sonra ildə 3-4 dəfə bir araya gəlib, klubun inkişafı və görülən işlər barədə fikirlərini səsləndirəcəklər.\n- Şurada Ağasəlim Mircavadov, Vaqif Sadıqov və futbola bağlı olan başqaları olsa, nəsə başa düşmək olar. Amma Çingiz Abdullayev, Fərhad Bədəlbəyli, Mehdi Nəcəfov klubun, yaxud komandanın inkişafı üçün nə edə bilər axı?\n- Müşahidə Şurası mən bura gələnə qədər mövcud idi və hansısa dəyişiklik gözlənilmir.\n- Bəlkə təsisçiylə görüşdə təklif edəsiz?\n- Müşahidə Şurası mənə qətiyyən mane olmur. Sərbəst işlərimi görürəm. Orda yer alanların hamısı cəmiyyətin tanıdığı simalardı, nüfuz sahibləridi. Klubun başında belə şəxslərin durmasının böyük xeyri var. Bəzən elə işlərdə yardım əllərini uzadırlar ki, kluba böyük köməyi dəyir. Müşahidə Şurasının “Neftçi”yə xeyri çoxdu.\n- “Zirə” ilə oyundakı yanlış əvəzetməyə görə klubdan uzaqlaşdırdığınız İqor Getmanı niyə yola salmışdız, niyə geri qaytardız?\n- Getman tək deyildi, Aleksandr Deriberin də yola salınmışdı. Səbəbini də özünüz dediz, sırf yanlış əvəzetməyə görə idi. Həmin vaxt əsəblər tarıma çəkilmişdi, komandada təlaş var idi və nəticədə texniki məğlubiyyət aldıq.\n- Sizin qərarınız əsasında uzaqlaşdırılmışdılar?\n- Bəli, sırf mənim. Sonradan yeni köməkçiyə ehtiyac duyuldu və başqasını axtarmadıq. Çünki illərini “Neftçi”yə həsr etmiş Getman var idi. Ona görə də qaytarmağı qərara aldıq.\n- Səhvə yol vermişdi axı.\n- Başa düşürəm. Getman yox, başqası olsaydı, qaytarmazdıq. O növbəti şans qazanmağı haqq etmişdi.\n- Yəni İqor Getmana görə səhv üstünə səhv gətirməyə dəyərdi.\n- Hesab etmirəm ki, İqoru kənarlaşdırmaq səhv idi. Buna hansısa şəkildə reaksiya verməliydik. İnsanlar günahkarların cəzalandığını görməliydi, bilməliydi.\n- Bakıxanovdakı təlim-məşq bazası haqda gözəgəlimli planlar var idi. Yarımçıq qalmış tikili başa çatdırılmalıydı, komanda üzvləri orda məskunlaşmalıydı. İndi üç meydançadan başqa orda heç bir şərait yoxdu.\n- Bu gün həqiqətən maliyyə sıxıntısı var. Təkcə “Neftçi”də yox, ümumilikdə ölkədə. Klubun büdcəsindən bazanın tikintisinə pul ayıra bilmirik. Nə vaxtsa əlavə vəsait ayrılsa, nəsə etmək olar, ancaq indiki vəziyyətdə yox. Klubun büdcəsi hesabına nə bacarırdıqsa, etdik. Bundan sonrası mümkün deyil.\n“Borclar devalvasiyadan sonra yarandı”\n- “Bakcell Arena”ya “Neftçi” cavabdehdi, düzdü?\n- Məndə olan məlumata görə “İnter” ev oyunlarını orda keçirmək istəyirmiş. Lakin bu mümkün olmayıb. Səbəb isə kluba nəzarət edənlərin sizə yox, birbaşa AFFA-ya müraciət etməsi olub. Bu da sizə xoş gəlməyib.\n- Bəli, belə bir söhbət var idi. Daha doğrusu, “İnter” ehtiyat stadion kimi “Bakcell Arena”nı göstərmək istəyirdik və buna görə bizə müraciət etmişdilər. Lakin biz bundan imtina etdik, çünki məcbur idik. “İnter” müraciət edənə qədər “Qəbələ”yə söz vermişdik. İki komanda orda oynasaydı, örtük sıradan çıxardı. Xüsusilə yay aylarında yüklənmə çox olur, ot tez sıradan çıxır. Yəni aramızdakı söhbət belə olub. AFFA-ya müraciət etdiklərinə görə inciklik söhbəti olmayıb aramızda. Çünki müraciət, dediyim kimi, birbaşa bizə edilmişdi.\n- Bildiyimə görə, “Qəbələ”dən aldığınız icarə haqqını da artırmısız.\n- Bəli. Bu da səbəbsiz deyil. Son illərdə kommunal ödənişlər artıb, özünüz bilirsiz. Üstəlik, stadionun UEFA-nın tələblərinə cavab verməsi, sertifikat alması üçün xeyli xərc çəkmişik. “Qəbələ” mübarizəni davam etdirsə, biz stadionsuz qalacağıq. Məcbur olub başqa stadionu icarəyə götürəcəyik. Bunların hamısı xərcdi. Məncə, aldığımız məbləğ normaldı.\n- 20 min manat?\n- İki il əvvəl 10 min idi, ötən il 15 min, bu il 20 min.\n- Borcları bağlamaq üçün bankdan götürülən kreditdən bəhs etdiz. Söhbət hansı borclardan gedirdi? Mpenza məsələsi qurtarmadı?\n- Borc təkcə Mpenzaya deyildi. Əlimizdə bir səhifəlik siyahı var idi. Aylton, Kaue, Ramos, Kanales, Stamenkoviç... Bunlar yadımda qalanlardı. Problem də bilirsiz nədən qaynaqlanırdı? Bütün müqavilələr dollarla razılaşdırılmışdı. Ardıcıl iki devalvasiyadan sonra büdcəyə ciddi ziyan dəydi. Çünki nəzərdə tutulan pul verilməliydi. Məsələn, Ramos müqaviləyə görə 100 dollar almalıdısa, ilk dönəmlərdə 78 manat edirdi. Sonra qalxdı 105 manata, daha sonra 155-ə. Borclar devalvasiyadan sonra yarandı.


Nizami rayonunda 2 fevral - Gənclər Günü münasibətilə tədbir keçirilib - Xəbərlər - NİZAMİ RAYONU Icra Hakimiyyəti\n31 yanvar 2018-ci il tarixində Nizami Rayon İcra Hakimiyyəti və YAP Nizami rayon təşkilatının birgə təşkilatçılığı ilə 2 fevral - Gənclər Günü münasibətilə tədbir keçirilib.\nYAP Nizami rayon təşkilatının sədri, Milli Məclisin deputatı Sədaqət Vəliyeva bildirib ki, Azərbaycan gəncliyi ölkənin ictimai-siyasi, sosial-iqtisadi və digər sahələrində fəal iştirak edir, intellektual imkanları, yaradıcılığı ilə dövlətçiliyimizin möhkəmləndirilməsi işinə öz töhfəsini verir: “Gənclərimiz ölkəmizi beynəlxalq aləmdə də layiqincə təmsil edir, Azərbaycanla bağlı həqiqətlərin dünya ictimaiyyətinə çatdırılmasında, mədəni-mənəvi irsimizin təbliğ olunmasında fəallıq göstərir. Bütün bunlar gəncliyimiz üçün dövlət tərəfindən yaradılan əlverişli imkanlar, verilən mükəmməl təhsil və özünü təsdiqləmək üçün ideal məkan əsasında ərsəyə gəlib. Müasir Azərbaycan gəncləri unutmurlar ki, onlar müstəqil dövlətin azad gəncləri olaraq, bugünkü uğurlara məhz ümummilli lider Heydər Əliyevin əsasını qoyduğu və hazırda Prezident İlham Əliyevin uğurla davam etdirdiyi siyasi kurs nəticəsində sahib olublar”.\nYAP Nizami rayon təşkilatı Gənclər Birliyinin sədri Sevinc Abdullayeva isə qeyd edib ki, Nizami rayon gəncləri qarşıya qoyulan vəzifələrin öhdəsindən layiqincə gələcək və onlara göstərilən etimadı yüksək səviyyədə doğruldacaqlar.\nSonra partiyaya qəbul olunan gənclərə üzvlük vəsiqələri, YAP Nizami rayon təşkilatının nəzdində fəaliyyət göstərən “Heydər Əliyev Məktəbi”nin məzunlarına sertifikatlar, Azərbaycanı beynəlxalq idman arenasında layiqincə təmsil edən partiya fəallarının uşaqlarına və rayon təşkilatının ictimai-siyasi həyatında fəallığına görə fərqlənən bir qrup gəncə fəxri fərmanlar, xatirə hədiyyələri təqdim edilib.


Aprel 29, 2017 - 8:08 PM News Code : 826747 Source : ABNA- Xəbər Agentliyi Link:\nƏhli Beyt (əleyhimus-səlam) - ABNA – Xəbər Agentliyinin verdiyi xəbərə əsasən, Təhsil Nazirliyi 2016-cı ildə diplomu tanınmayan tələbələrin sayını açıqlanıb. Nazirliyin 2016-cı ilə dair illik hesabatında qeyd edilib ki, Akkreditasiya və Nostrifikasiya İdarəsi ali təhsil sənədlərinin tanınması və ekvivalentliliyinin müəyyən olunması məqsədilə 2016-cı ilin 11 ayı ərzində 2958 müraciəti icraata qəbul edib. Əvvəlki illərdən icrası başa çatdırılmamış ali təhsil sənədləri də daxil olmaqla, ümumilikdə 2756 sənəd üzrə emal prosesi başa çatdırılıb və onlardan 1826 təhsil sənədi müsbət, 930 təhsil sənədi isə mənfi cavablandırılıb (Fins.az).\nMəlumata görə, icrası imtina ilə yekunlaşan ali təhsil sənədlərinin çoxunu MDB ölkələrinin məzunlarının təqdim etdiyi diplomlar təşkil edir. Həmçinin imtina səbəblərinin təhlili göstərir ki, məzunların əksəriyyəti ali təhsil müəssisəsinin tədris normativinə düzgün əməl etməmələri, tədris dili üzrə bilik səviyyələrinin aşağı olması və zəruri hallarda tədris dilində ixtisasa dair söhbətlər aparıldığı zaman ixtisas biliklərinin qənaətbəxş olmamasının aşkarlanması səbəbindən imtina alır.\nTəhsil sahəsi üzrə ekspert Nabatəli Qulamoğlu Azadlıq.info-ya söyləyir ki, Təhsi Nazirliyinin xaricdə oxumuş tələbələrin diplomlarını tanımaması qanundan kənardır. Ekspert yada salır ki, Nazirlər Kabinetinin 2003-cü ildə olan qərarına görə, diplomların ekvivalentliyi müəyyən olunur. Diplomu alan tələbənin Bakıya gələrək Təhsil Nazirliyində imtahan verməsi dünyanın heç bir yerində yoxdur:\n“Bu, siyasi qərardır. Belə şəxslərin sıxışdırılıb xaricə getməsinin qarşısını almaqla xaricə maliyyə axınını dayandırmaq istəyirlər. Xaricdə təhsil alanların diplomlarının qanuni olmasını əsaslandıran üc amildir – ali məktəbin akkreditasiyasının olması, onun qanuni əsaslarla fəaliyyət göstərməsi, orda keçirilən fənlərin Azərbaycanda keçirilən fənlərin ekvivalenti olması. Çox şəxs belə ali məktəblərdə təhsil alıb, qanuni şəkildə auditoriyalarda dəslərdə iştirak edib. Zəif oxuyublarsa, elə Azərbaycanda da belə tələbələr saysız-hesabsızdır. Amma onlar kitabsız-dəftərsiz tələbə olsalar da, diplomlarını alıblar”.\nEkspert deyir ki, sözügedən məsələylə əlaqədar Nazirlər Kabinetinin məlum qərarı pozulub. Təhsil Nazirliyi də bu addımı əmək bazarını qorumaq, savadsız adamların ora yol tapmaması üçün atdığını bildirir. Həmsöhbətimizə görə, dünyanın heç bir yerində kiməsə hüquq verilmir ki, diplom alan şəxsi ikinci dəfə imtahan etsin:\n“Bu qərar abituriyentlərin ölkədən pul çıxarmamasına hesablanıb. Dava pul davasıdır. Büdcəyə vətəndaşların cibindən pul ödəmək istəyirlər. Zəif tələbə burda da, xaricdə oxuyanların arasında da var. Lakin bu fərqlənmə, diskriminasiya siyasi qərardır”.


Dani Alvesin hekayəsi: Sirr - Libre.az\nDani Alvesin sirlərlə dolu – “Barça” sevgisindən tutun, Quardiola, Messi, “Sevilya”, ta uşaqlığına kimi bilmədiklərimiz – 34 illik həyat hekayəsi, həm də öz qələmindən:\n“Sirlə başlayacam. Bu hekayədə sirləri öyrənəcəksiz, çünki bəzi insanlar tərəfindən yanlış anlaşıldığımı düşünürəm. Gəlin, birincidən başlayaq.\n“Barselona” Çempionlar Liqasında PSJ-yə qarşı inanılmaz geridönüşü reallaşdırdığı zaman – o anların hamısını divanımdan izləyirdim – köhnə klubumun məğlubiyyətini arzuladığımı düşünə bilərsiz.\nSerci Roberto 95-ci dəqiqədə möcüzəyə imza atanda dünyadakı hər “Barça” azarkeşi kimi, mən də özümdə deyildim, çünki “Barselona” hələ də qanımdadır – həqiqət budur.\nKeçən yay klubdan ayrılmamışdan öncə idarə heyəti mənə qarşı hörmətsizlik eləmişdimi? Şübhəsiz. Mən belə düşünürəm və bu mövzuda başqa bir şey deyə bilməzsiz. 8 il bir klub üçün oynayıb, biz kimi mümkün olan hər şeyi qazansan, sən də o klubu ürəyindən çıxarda bilməzsən. Məşqçilər, oyunçular və idarə heyətinin üzvləri – hamısı gəlir və gedir. “Barça” isə daimidir.\n“Yuventus”a keçməmişdən öncə “Barselona” idarə heyətinə sonuncu sözümü dedim: “Mənim üçün darıxacaqsız.”\nFutbolçu profilini nəzərdə tutmamışdım. “Barça” möhtəşəm oyunçulara sahibdir. Onlar mənim ruhum üçün darıxacaqlar. Paltardəyişmə otağındakı qayğı üçün darıxacaqlar. Hər dəfə formanı geyəndə axıtdığım qan üçün darıxacaqlar.\nNövbəti mərhələdə “Barça” ilə qarşılaşmaq qəribə hiss idi. Xüsusilə də ikinci matçda – “Kamp Nou”da olanda özümü yenidən evimdə hiss edirdim. Oyun başlamamışdan köhnə dostlarımla görüşmək üçün “Barça”nın əvəzedicilərinə yaxınlaşdım. “Dani, gəl bizimlə otur. Sənin yerini saxlamışıq”, – deyə dilləndilər.\nHər oyundan öncə eyni rutini təkrarlayıram: təxminən 5 dəqiqə aynanın önündə dayanıram, hər şeyi bir kənara atıram, sonra beynimdə film canlanır. Bu, mənim həyatımın filmidir.\nİlk səhnə – 10 yaşım var. Juazeyrudakı balaca evimizdəki beton yataqda yatıram. Döşək çeçələ barmaq qalınlığındadı. Evdən nəm torpaq iyi gəlir. Hava hələ də qaranlıqdır. Səhər saat 5, günəş hələ çıxmayıb. Məktəbə getməmişdən öncə fermamızda atama kömək eləməliyəm.\nQardaşım və mən sahəyə çatırıq, atam isə artıq orada işlə məşğuldur. Böyük bidonu belində, bakteriyaları öldürmək üçün meyvələrə və bitkilərə kimyəvi maddələr səpir.\nVar gücümlə çalışırdım…\nMəktəbdən qayıdanda görürdüm ki, atam hələ də arxasında bidon, oradadır. Bütün günü sahədə olurdu, sonra da əlavə pul qazanmaq üçün kiçik bara üz tuturdu. Cavanlığında yaxşı futbolçu olub, ancaq pulu olmadığından, böyük şəhərlərə gedə bilməyib. Nəticədə skautların diqqətindən kənarda qalıb. Mənim o şansı əldə eləməyimi istəyirdi, ölümü bahasına olsa belə…\nBazar günüdür. Ağ-qara televizorumuzda futbola baxırıq. Antenin ətrafında tel süngər var. Onun köməkliyilə şəhərdən siqnalı ala bilirik. Evdə sevinc hakimdir. Bizim üçün həftənin ən yaxşı günüdür.\nAtam köhnə maşını ilə məni şəhərə aparır – skautların önündə özümü göstərməyə çalışacam. Mexanikadır, maksimum ikiyə ata bilir: yavaş və daha da yavaş. Tüstü qoxusu…\nArtıq 13 yaşım var. Ailəmdən uzaqdayam. Böyük şəhərdə, gənc futbolçular üçün olan akademiyadayam. 100 uşaq kiçik yataqxanada – həbsxanaya bənzəyir. Evi tərk etməmişdən öncə atam mənə şəhərdən yeni forma almışdı. Sayəsində qarderobum böyüyüb, çünki o günə kimi sadəcə bir formam var idi.\nSkaut: Bilirsən ora haradır?\nƏslində, Sevilyanın harada olduğu barədə heç bir ideyam yox idi. Göylərdə ola bilərdi. Ancaq deyiliş formasından hiss edirdim ki, önəmlidir. Beləliklə, mən yalan danışdım.\nBir neçə oyun deyilənə əməl elədim: topu sadəcə irəli atırdım, xəttə baxa-baxa – hasarı aşmağa qorxan it kimi. Sonra bir oyunda, özüm də səbəbini bilmədən xətti keçdim. Özüm olmalı idim.\nÖz-özümə dedim: “Agora”.\nMəşqçi dilləndi: “OK, Dani. Yeni planımız: “Sevilya”da hücuma çıxa bilərsən”.\nTelefonum zəng çalır. Menecerimdir.\nBu, hər oyundan əvvəl aynanın önündə duranda beynimdə canlanan filmdir. Sonda həmişə eyni şeyi özümə deyirəm:\nQeyri-realdır, amma mən buradayam.\nBudur, yanımdan keçir. Mən isə onun butslarına baxa-baxa düşünürəm: Bu, zarafatdır?\nYenə yanımdan keçir, düşünürəm: Bu, imkansızdır.\nBir daha… Artıq gördüklərimdən əminəm.\nTamamilə açıq idilər. Bu adam dünyanın ən yaxşı müdafiəçilərinə qarşı meydan boyu süzürdü, sanki bazar günü parkdadır – elə hərəkət edirdi. Həmin an başa düşdüm ki, həyatım boyunca bir də onun kimi biriylə oynamayacam.\nKompyuter dedikdə Stiv Cobs, futbol dedikdə isə Pep başa düşülür. O, dahidir. Bir də deyirəm: dahi.\nOnun oyunöncəsi nitqlərindən birini dinləyib, meydana çıxanda hesabda 3:0 öndə imiş kimi hiss edirdik. Özgüvənimiz yüksək, hazırlıqlı, sanki qələbə qazanırmış kimi…\nGülməli tərəfi: oyunumuz alınmayan günlərdə fasilədə Pep alnını ovuşdurardı. Bilirsiz də necə? Yəqin ki, görmüsüz, hə? Elə bil beynini masaj edir – dahiyanə fikirlərdən birini axtarırmış kimi…\nBunu paltardəyişmə otağında önümüzdə edirdi. Və birdən ideya gəlirdi: “Tapdım”. Sonra göstərişlər verməyə başlayırdı – lövhədə riyazi qeydlər aparıb, fiqurlar çəkərək. “Biz bunu, bunu və bunu edəcəyik. Və bu da necə qol vuracağımız…”\nBax buna görə də “Barça” bu günə kimi qəlbimdədir. Buna görə Çempionlar Liqasının ¼ finalında “Barça”nı mübarizədən kənarlaşdırdıqdan sonra Neymara yaxınlaşıb, onu qucaqladım. Ağlayırdı, o an sanki mənim də bir hissəm ağlayırdı.\nHəqiqət budur ki, mənim 34 yaşım var. Bundan sonra daha nə qədər oynayacağımı bilmirəm. Bəlkə iki, ya da üç il. Ancaq hiss edirəm ki, insanlar sanki məni və hekayəmi başa düşmürlər.\n“Yuventus”a keçməyim evimi tərk eləməyə bənzəyirdi – 13 yaşımda akademiyaya getdiyim kimi. 18 yaşımda İspaniyaya köçərək yenidən eynisini təkrarlamışdım. Və 33 yaşımda bir daha – bu səfər İtaliya.\n“Yuve”də başqadır. Kollektiv zehniyyəti bizi Çempionlar Liqasının finalına daşıdı. Fit çalınanda, situasiyadan asılı olmayaraq, qələbə qazanmağın bir yolunu tapırıq. “Yuve”də qələbə qazanmaq təkcə qol demək deyil, burada qalib gəlmək xəstəlik kimi bir şeydir. Bəhanələrə yer yoxdur.\nBu şənbə günü 34 yaşımda 35-ci titulumu qazanmaq şansım var. Bu, mənim üçün xüsusi şansdır. “Barselona” idarə heyətinə məni göndərməklə səhvə yol verdiklərini sübut eləmək kimi bir dərdim yoxdur. Bilirəm ki, onlar heç vaxt bunu qəbul eləməyəcəklər. Mövzu bu deyil.\nAtam çox emosional adam deyil. Onu nə vaxt doğrudan da, qürurlandırdığımı heç bilmirəm. Karyeramın böyük bir hissəsində Braziliyada olub. Amma 2015-ci ildə Berlində idi; ilk dəfə məni Çempionlar Liqasının finalını qazanarkən görürdü. “Barça” həmin vaxt futbolçuların ailələri üçün xüsusi parti təşkil eləmişdi. Kuboku xəyallarımıza çatmaqda bizə yardımçı olan insanlara verirdik. Sıra mənə gələndə, onu atama təqdim elədim. Bir qulpundan o, digərindən mən tutdum və şəkil çəkdirdik.\nSadəcə, belə bir şey idi: “Oğlum artıq kişidir”.\nNəm torpağın iyi…\nAtam – belində bidon dolusu kimyəvi maddələrlə…\nMəktəbə velosipedlə 12 mil yol…\n“Əlbəttə, Sevilyanın harada olduğunu bilirəm”.\nQeyri-realdı, amma mən buradayam”.\nBatmış atom sualtı qayıqları..\nRak&Rak – Sevgi hekayəsi


Məktəb – Mingəçevir İşıqları\n"Davamlı inkişafa məktəbdən başlayaq!" layihəsi çərçivəsində Tərtər rayonunun Seyidimli kənd məktəbliləri üçün maliyyə savadlılığı və resurslarının artırılması ilə bağlı təlimə start verilib. Məqsəd şagirdlərdə ilkin bacarıqları…\nMingəçevirdəki R.Mirabov adına 7 saylı tam orta məktəbdə bu ildən aşpaz köməkçisi və İT üzrə peşələr də tədris ediləcək. Məktəbin direktoru Anar İsmayılovun dediyinə görə, məqsəd şagirdləri orta təhsil bazasında peşə təhsilinə və…\nMingəçevirin Günəşli yaşayış massivində “Mersedes” markalı maşın “VAZ 2106” markalı avtomobillə toqquşub. Zərbənin gücündən hər iki avtomobil idarəetməni itirib, yoldan çıxaraq 20 saylı orta məktəbin dəmir hasarına çırpılıb.…\nMüasir, yeniləşən məktəblər sırasına Mingəçevirdə 16 saylı orta məktəb də əlavə edilib. Səməd Vurğunun adını daşıyan təhsil ocağı əsaslı təmirdən sonra istifadəyə verilib. Bu münasibətlə Təhsil nazirinin müşaviri Elnur Nəsibov, Mingəçevir…\nBu tədris ilində Mingəçevirdəki İ. Qayıbov adına 10 saylı tam orta məktəbi 84 gənc (51-i Azərbaycan, 33-ü isə rus bölməsi üzrə) bitirib Onlardan biri- Ülviyyə Əmrahlı qızıl medala, 3-ü isə (Aygün Həsənova, Ülviyyə Nəcəfli, Laçın Bağıyev)…\nMingəçevirdəki şəhid Noel Ahəngəri adına 13 saylı məktəbdə IV a sinfinin şagirdləri “Əlvida, ilk müəllimim” adlı buraxılış gecəsi keçirib. Şagirdlərlə yanaşı valideyn və müəllimlərin də qatıldığı gecə Dövlət Himnimizin oxunması ilə…\nMingəçevirdəki 10 nömrəli məktəbin V “a” sinfinə Azərbaycanın Milli Qəhrəmanı Salatın Əsgərovanın adı verilib. Bu barədə sinif rəhbəri Aytən Babayeva məlumat verib. O, deyib ki, sinfə bu adın verilməsi və Salatın Əsgərovanın həyatı ilə…


Lənkəran teatrında iranlı rejissorun quruluş verdiyi tamaşanın premyerası olub - Xəbərlər | Azərbaycan Respublikası Mədəniyyət Nazirliyi\nMayın 14-də Lənkəran Dövlət Dram Teatrında iranlı dramaturq Bəhram Beyzayini “Senemar” faciəsi əsasında hazırlanmış tamaşanın premyerası keçirilib.\n“Tamaşanın baş qəhrəmanı Senemar dünyaca məşhur memardır. Həm zalımlığı, həm də xeyirxahlığı ilə ad çıxaran Nöman adlı Ərəb sultanı öz əyalətində tayı-bərabəri heç yerdə olmayan böyük bir saray tikdirmək arzusuna düşür. Bu məqsədlə o, Senemarı ölkəsinə dəvət edir. Senemar hər kəsi təəccübləndirəcək bir saray tikəcəyini sultana söz verir. Nömanın ətrafındakı adamlar Senemarın adının heç yerdə çəkilməməsi üçün onun qılığına girib memarı sultanın gözündən salmağa səy göstərirlər. Nöman şah belə bir sarayın təkrarı olmasın deyə Senemarın qətlinə fərman verir, son nəticədə memarı tikdiyi sarayın üstündən yerə atdırır. Lakin daha sonrakı səhnələrdə tamaşaçı Senemarın qanının yerdə qalmayacağına əmin olur…”\nAnşlaqla keçən və tamaşaçılar tərəfindən maraqla qarşılanan səhnə əsərində rolları Xalq artisti Qabil Quliyev, Əməkdar artist Sucəddin Mirzəyev, digər aktyor və aktrisalar Səyad Əliyev, Aynur Əhmədova, Emin Fərzullayev, Rauf Zeynalov və Amil İbrahimli ifa ediblər.\nİranlı rejissor Qərib Mənuçehrinin quruluş verdiyi bu tamaşanın səhnə tərtibatçısı rəssam Tərlan Sadıqov, musiqi tərtibatçısı Fərahim Fərəcovdur.\nQeyd edək ki, bundan əvvəl də - 2015-ci ilin dekabrında iranlı yazıçı Bəhram Beyzayinin “İlan Sultan” əsəri iranlı rejissor Xeyrullah Təğiyanipurun quruluşunda Lənkəran səhnəsində tamaşaya qoyulub. Həmin tamaşa ilə teatr müxrəlif sənət yarışmalarında, o cümlədən İranda keçirilən beynəlxalq Fəcr festivalında çıxış edib.\nBeşinci Buktreyler Festivalı. Buktreyler hansı tələblərə cavab verməlidir?Buktreyler Festivalının təsiçisi və direktoru Ruslan Sabirli Beşinci Buktreyler Festivalında iştirak şərtləri haqqında məlumat verib: “Buktreyler Festivalın məqsədləri kitab və mütaliənin cəmiyyətimizdə təbliği, mütaliəyə münasibətin yaradıcı formaların inkişafı və dəstəklənməsi, kino sahəsində istedadlı və yaradıcı gənclərin (rejissor, operator, rəssam, aktyor, qrimçi və s.) üzə çıxarılması, buktreylerlərin incəsənət və biznesdə bir istiqamət kimi inkişafıdır. Festivalda iştirak etmək çox sadədir. Yaşından asılı olmayaraq hər bir kəs öz sevdiyi Azərbaycanlı yazar və ya sadəcə Azərbaycan ədəbiyyatına buktreyler çəkib onu festivalın internet səhifəsində (www.booktrailer.az) qeydiyyatdan keçirməklə festivalda iştirak edəb bilər. Həmçinin dördüncü Buktreyler Festivalından start verdiyimiz “Ən yaxşı mobil buktreyler” nominasiyası bu il də öz qüvvəsində qalacaq. Yəni, hər bir kəs istədiyi buktreyleri mobil telefona çəkməklə bu naminasiya üzrə festivala müraciət edə bilər.” Festival qaliblərini 1-ci, 2-ci (2 nəfər) və 3-cü (3 nəfər) yerlər üzrə uyğun olaraq 1000, 800 (hərəsi) və 500 (hərəsi) AZN, “Ən yaxşı mobil buktreyler” nominasiyası üzrə 1.000 AZN pul mükafatları gözləyir. Buktreylerlərin son qeydiyyat tarixi: 1 aprel 2020-ci il. Buktreylerlər aşağıdakı tələblərə cavab verməlidir: xronometrajı: max. 3 dəqiqəyədək; formatı: mov, mp4, mpeg, mpg, avi, wmv; minimal ölçüsü: 1080p Full HD (1920x1080); media forması: oyun (aktyorların iştirakı ilə), qeyri-oyun (aktyorların iştirakı olmadan), animasiya (çizgi filmi); əvvəldə Festivalın və dəstəkçilərin loqoları yerləşdirilməlidir; sonda Buktreylerin aid olduğu kitabın fotosu və Festivalın saytının ünvanı yerləşdirilməlidir; Festivalın təşkilinə aidiyyatı olmayan brendlər, markalar, ticari nişanlar, eləcə də kommersiya təşkilatları və sponsorlar barədə məlumat əks etdirilməməlidir. Festivalın təşkilati dəstəkçiləri Azərbaycan Respublikası Mədəniyyət Nazirliyi, Beynəlxalq Muğam Mərkəzi, əsas tərəfdaşı isə Azercell şirkətidir. Festival barədə ətraflı məlumatı www.booktrailer.az internet səhifəmizdən və ya festivalın sosial şəbəkələrdəki hesablarından əldə etmək mümkündür: Instagram: https://www.instagram.com/BooktrailerFest Facebook: https://www.facebook.com/BooktrailerFest Youtube: https://www.youtube.com/BooktrailerFest Həmçinin, yaranmış bütün suallarla bağlı email vasitəsilə müraciət etmək mümkündür: festival2020@booktrailer.az ..\n“Səmt” etrada kollektivi Bakı şəhər Rusiya Mədəniyyət və İnformasiya Mərkəzində konsert proqramı ilə çıxış edibSumqayıt Regional Mədəniyyət idarəsinin dəstəyi ilə Sumqayıt şəhər “Dostluq” mədəniyyət evində fəaliyyət göstərən “Səmt” etrada kollektivi Bakı şəhər Rusiya Mədəniyyət və İnformasiya Mərkəzində konsert proqramı ilə çıxış edib. Kollektivin 10 illik yubileyi münasibətilə baş tutan konsertdə Azərbaycan, Rus və Dünya estrada mahnıları ifa edilib. Kollektivin solistləri Əsmər Nəcəfova və Taleh Rəsulovun ifa etdikləri bir-birindən maraqlı mahnılar tədbir iştirakçılarına mənəvi istirahət bəxş edib. Tədbirdə Rusiya səfirlinin nümayəndələri, ziyalılar və estrada musiqisi həvəskarları iştirak edib. Qeyd edək ki, Artıq üç ilə yaxındır Sumqayıt şəhər “Dostluq” mədəniyyət evi Rusiya səfirliyi ilə əməkdaşlıq edir, Azərbaycan və Rusiya xalqları arasında dostluq və mədəni əlaqələrin genişləndirmək məqsədilə birgə işlər aparırlar. “Dostluq” mədəniyyət evində fəaliyyət göstərən “Səmt” və “Start” estrada kollektivləri dəfələrlə Rusiya səfirliyində və Rusiya Mədəniyyət və İnformasiya Mərkəzində mütəmadi olaraq maraqlı konsert proqramları ilə çıxış edirlər. ..\n“Nağıllar aləmində” yenidən səhnədəŞuşa Dövlət Musiqili Dram Teatrı uşaqları “Nağıllar aləmində” tamaşası ilə sevindirib. Səhnə əsərinin quruluşçu rejissoru, Əməkdar artist Loğman Kərimovdur. Tamaşanın əsas obrazı dəcəl qız uşağı İlkanədir. Səhnə əsərində müxtəlif xalqların nağıl qəhrəmanları öz ölkələrinin mədəniyyətindən və tarixindən danışır. Tamaşa boyunca aktyorlar uşaqlarla ünsiyyətdə olub. Tamaşa rəngarəng musiqi nömrələri ilə zəngindir. ..\nÖzbəkistanda “Qarabağ-Azərbaycan mədəniyyətinin beşiyi” layihəsi çərçivəsində şeir müsabiqəsi elan olunubÖzbəkistandakı Heydər Əliyev adına Azərbaycan Mədəniyyət Mərkəzi (AMM) “Qarabağ-Azərbaycan mədəniyyətinin beşiyi” adlı layihə çərçivəsində “Hər anımız Vətən desin” adlı şeir müsabiqəsi elan edib. Mərkəz müsabiqə çərçivəsində hər iki ölkə şairlərinin və gənc poeziyasevərlərin Qarabağa həsr etdikləri ən yaxşı şeirlərin, poemaların seçilməsi, habelə onların toplu halında nəşrini planlaşdırır. Müsabiqəyə əsasən, Azərbaycan və Özbəkistan ədəbiyyatının nümayəndələrinin Vətənə və torpağa məhəbbət, tarixi dostluğumuz, həmrəyliyimiz, Azərbaycan mədəniyyətinin mərkəzi olan Qarabağ, onun tarixi, abidələri, Azərbaycan xalqının Qarabağda yaratdığı böyük mədəniyyət, adət-ənənələr, İslam irsi, tanınmış qarabağlılar, ədəbiyyatımıza və muğam sənətinə bölgənin verdiyi töhfələr, bölgənin gözəl və füsunkar təbiəti, Vətən torpaqlarının azadlığı, aprel zəfəri, çiçəklənən Azərbaycan, həqiqətin zəfərinə və işıqlı gələcəyə inam mövzularını əhatə edən əsərlərinə üstünlük veriləcək. Müsabiqəyə təqdim olunacaq əsərlərin bu il martın 1-dən sentyabrın 15-dək AMM-nin elektron poçtuna (culcenter.az@gmail.com) göndərilməsi xahiş olunur. Müsabiqəyə təqdim olunan şeir və poema ilə bərabər müəllifin şəxsiyyət vəsiqəsinin surəti (elektron formada) və özü haqqında qısa məlumat əlavə edilməlidir. Toplanan əsərlər sonda hər iki dilə tərcümə olunacaq və kitab halında çap ediləcək. Müsabiqənin yekununda hər ölkədən ən yaxşı 3 əsərə (ümumilikdə 6 nəfər) Mədəniyyət Mərkəzinin diplom və pul mükafatları təqdim ediləcək. Qaliblərin şeirləri hər iki ölkənin mətbuatında çap olunacaq. Yekunda AMM tərəfindən “Hər anımız vətən desin” adlı təntənəli poeziya axşamının keçirilməsi də nəzərdə tutulur. ..\n“Toya bir gün qalmış” tamaşası nümayiş olunubAzərbaycan Dövlət Akademik Musiqili Teatrının yaradıcı kollektivi görkəmli yazıçı-dramaturq Əli Səmədlinin “Toya bir gün qalmış” komediyası ilə növbəti dəfə teatrsevərlərin görüşünə gəlib. Quruluşçu rejissoru Əməkdar incəsənət xadimi Əsgər Əsgərov, quruluşçu rəssamı Əməkdar rəssam Nabat Səmədova, musiqi rəhbəri Xalq artisti Ənvər Sadıqov, musiqi tərtibatçısı Emin Həsənov olan tamaşada əsas obrazları Xalq artisti Afaq Bəşirqızı, Əməkdar artist Ələkbər Əliyev, aktyorlar Əliməmməd Novruzov, Gülcahan Salamova, Möylə Mirzəliyev, Gültac və Hüseyn Əlili, Gülnarə Əzizova, İqrar Salamov, Rəsmiyyə Nurməmmədova, Ruslan Mürsəlov və Ağaxan Şərifov canlandırıblar. Tamaşanın baletmeysterləri Əməkdar artistlər Yelena və Zakir Ağayevlərdir. Gözlənilməz və maraqlı situasiyalarla zəngin tamaşada cərəyan edən hadisələr oğlunun toyuna bir gün qalmış vəzifəli şəxsin dünyasını dəyişməsi ilə başlayır. Onun həyat yoldaşının isə bunu hamıdan gizlətməsi vəziyyəti daha da mürəkkəbləşdirir. Qadın düşünür ki, ərinin ölümünü ört-basdır etməsə, toy təxirə düşəcək və onların bir sıra maraqlarına zərbə dəyəcək. Beləliklə, ailə dəfn işləri ilə məşğul olmaqdansa, toy hazırlıqlarını davam etdirir. ..\nÇərşənbə axşamı, 18.02.2020 19:39


Proxy Server haqqında | TechNet.Az\nProxy server vasitəçi(intermediary) maşın olub, kliyent və aktual server arasındakı kliyent sorğularını filter və caching edən şəbəkə servisidir. Aşağıdakı şəkildən məlum olduğu kimi proxy serverdə uyğun sazlamalar etdikdən sonra facebook və youtube saytların girişə qadağa qoyulmuş, twitterə isə icazə verimişdir. Caching termini haqqında aşağıda izah verilmişdir.\nProxy serverdən istifadənin faydaları:\n1. Təhlükəsizlik(traffikin filter olunması)\n2. Personların internet istifadəsinin idarə edilməsi\n3. Caching vasitəsi ilə internet sürətinin artırmağa kömək edir\nProxy serverin əsas növləri.\n1. Normal(Regular/Caching) Proxy\n5. Və diğərləri\nNormal Proxy(forward proxy) default olaraq 3128 portuna qulaq asan və manual olaraq kliyent tərəfdə sorğuların həmin porta göndərilməsini tələb edən serverdir(şəkil 1).Proxy server lokal şəbəkədə olan kliyentlərdən sorğuları qəbul edir, internetdəki lazımı olan veb saytı açır və gələcək günlərdə həmin saytın açılmasının rahatlığı(sürət baxımından) üçün bir kopyasını(caching) öz yaddaşında saxlayır.Daha sonra hər hansı bir başqa kliyent eyni sorğunu proxy serverə göndərsə, bu zaman həmin saytın kontenti proxy serverdə saxlandığı üçün qısa bir müddət ərzində açılmış olacaq.\nTransparent Proxy(başqa adı ilə intercepting, inline, forced proxy) normal Proxy kimi caching və filter üçün istifadə olunan proxy serveridir sadəcə əsas fərqi kliyent tərəfə fiziki olaraq yaxınlaşıb, ip və port konfiqurasiyalarını etmirsən(Özü avtomatik alır) (şəkil 1). Beləliklə, kliyent maşın proxy server haqqında məlumata sahib olmur. Bu tip proxy server əsasən böyük korporativ mühitlərdə kliyent tərəfdən iş yükünü azaltmaq üçün istifadə olunur(kliyentlərin çox olmasında dolayı).\nReverse Proxy bir növ daxil şəbəkədən gələn sorğuları yox əskinə xaricə şəbəkədən(internet) gələn sorğuları daxili şəbəkəyə yönləndirmədən filter etmək üçün istifadə olunur.Bununla siz daxili şəbəkdə olan hər hansı servisi, xarici təsirlərdən qoruya bilər və internet trafikini azaltmış olarsınız. Əsasən veb serverə gələn sorğulari filter və caching etmək üçündur (Şəkil 2). Reverse Proxyni gateway kimidə düşünə bilərsiniz(from İnternet to Corporate LAN ). Reverse Proxy bizim daxili şəbəkəni https’dən də istifadə edərək qoruya bilər. Həmçinin load balancing(xaricidən gələn traffiki daxili şəbəkədəki təyin olunmuş servislərə ardıcıllıqla paylayır ), məlumatın sıxılması və s. kimidə istifadə edilə bilər.\nSOCKS proxy serverlər bütün növ internet traffikini filter edə bilirlər(normal proxy serverlərdən fərqli olaraq, normal proxy serverlər əsasən veb traffikini filter edirlər).SOCKS proxy server POP3,SMTP,İnternet Relay Chat(İRC),FTP, torent traffikidə filter edə bilər. Buna görədə bəzən SOCKS proxy’ə torrent proxy’də deyilir. Mənfi cəhəti isə bütün sorğuları qəbul etdiyi üçün normal proxy serverlərə nisbətən daha gec işləyirlər.SOCKS proxy HTTPS’I bütünlüklə dəstəkləyir. SOCKS5 SOCKS protokolunun axrıncı versiyasıdır və bura müxtəlif authentication(kimlik təsdiqləmə) metodları əlavə olunmuşdur.\nWeb proxy– bəzən biz iş yerimizdə olanda fb, youtube və s kimi saytlara qadağa qoyulur. Amma müəyyən pulsuz olan veb proxy serverlərə qadağa qoymaq unudulur.Biz bu veb proxylərdən istifadə edərək onlara daxil ola bilərik(www.hide.me , www.proxysite.com və s.). Bu saytlara daxil olub, daxil olmaq istədiyiniz veb səhifəni(fb.com ) açılan pəncərəyə daxil edirsiniz və həmin proxy serverdən sayt açılır. Bununla sizin ip ünvanınız gizlədilmiş olur amma bu zaman sizin traffikiniz və ip adresiniz həmin online olan proxy serverin admini tərəfindən görünür. Bunun üçün gərək https olan saytlardan istifadə etməyiniz məsləhətdir. Amma yendə veb proxy admin sizin ipnizi görəcəkdir amma daxil olduğunuz sayt sizin əsl ip addresiniz görə bilməyəcək, online veb proxy serverin ip ünvanını görəcək.\nBu proxy serverlərdən başqa , http,https, smtp, anomity(gizli) proxy serverlərdə vardır. Onlar haqqında aşağıda yerləşdirdiyim linklərdən oxuya bilərsiniz\nProxy server qurmaq üçün bir çox pulsuz həllər vardır(Squid, Pfsense, Kerio və s). Pfsense haqqında technet.az saytında kifayət qədər məqalə vardır. Squid barəsində gələcək zamanlarda məqalə yazmağı düşünürəm.\nBügünlük bu qədər.\nProxy server haqqında aşağıdakı linkdən oxua bilərsiniz


Avtobus sürücüsünü döyən qadın cəzalandırılacaq - şok ViDEO\nÖtən gün Bakıda xoşagəlməz olay yaşandı. Belə ki, xanım sərnişin marşrut avtobusunu istədiyi yerdə saxlamadığı üçün sürücünü təhqir edib, döyüb və köynəyini cırıb. Bu barədə xezerxeber.az saytı məlumat yayıb.\nMəlumata görə, hadisə paytaxtın 3-cü mikrorayon dairəsinin yaxınlıqında, 61 saylı marşrut avtobusunda qeydə alınıb. Bununla bağlı video görüntülər də yayılıb. Görüntülərə əsasən sərnişinlərdən biri sürücü Rövşən Süleymanovdan avtobusu dayanacaq olmayan yerdə saxlamağı tələb edib.\nBakı Şəhər Dövlət Yol Polisi İdarəsinin Yol Hərəkətinin Təhlükəsizliyinin Təbliği və İctimai qurumlarla əlaqə bölməsinin rəisi, polis polkovniki Vaqif Əsədov isə musavat.com-a açıqlama verərək bildirib ki, həmin qadın sərnişin barəsində lazımi tədbirlər görüləcək: “Görüntülərdən də görürük ki, həmin qadın sərnişin sürücünü Azərbaycan mentalitetinə uyğun olmayan söyüşlərlə təhqir edib, hədələyib. Bu, nə Azərbaycan qadınına yaraşır, nə də etik normaya... Təbii ki, müraciət ediləcək, buna da uyğun həmin xanım barəsində qanuni tədbir görüləcək. Konkret sürücünün verdiyi izahat əsasında məsələ araşdırılacaq və həmin qadın da tapılaraq, barəsində qanunvericilikdə nəzərdə tutulan tədbirlər görüləcək. Qeyd edim ki, artıq araşdırma aparılır.


Sabah hava günəşli olacaq - Open.az\nSabah hava günəşli olacaq\nEkologiya 19 Sentyabr, 2019 13:09\nEkologiya və Təbii Sərvətlər Nazirliyinin Milli Hidrometeorologiya Departamentindən Open.az-a verilən məlumata görə, sentyabrın 20-də Bakıda və Abşeron yarımadasında havanın dəyişkən buludlu olacağı, əsasən, yağmursuz keçəcəyi gözlənilir. Mülayim şimal-qərb küləyi gündüz cənub küləyi ilə əvəz olunacaq.\nHavanın temperaturu Abşeron yarımadasında gecə 18-22, gündüz 25-29, Bakıda gecə 19-21, gündüz 26-28 dərəcə isti təşkil edəcək. Atmosfer təzyiqi 763 mm civə sütunundan 757 mm civə sütununa enəcək, nisbi rütubət gecə 65-75, gündüz 50-60 faiz olacaq.\nAzərbaycanın rayonlarında hava, əsasən, yağmursuz keçəcək, lakin Lənkəran-Astara zonasında şimşək çaxacağı, arabir yağış yağacağı gözlənilir. Bəzi yerlərdə yağışın leysan xarakterli olacağı ehtimalı var. Səhər bəzi yerlərdə duman olacaq. Qərb küləyi əsəcək, ayrı-ayrı yerlərdə arabir güclənəcək.\nHavanın temperaturu gecə 17-22, gündüz 29-34, dağlarda gecə 9-14, gündüz 18-23 dərəcə təşkil edəcək.\nTibbi-meteoroloji proqnoza gəlincə isə Abşeron yarımadasında meteoroloji amillərin zəif və mülayim tərəddüdü meteohəssas insanlar üçün nisbətən əlverişlidir.\nXınalığa leysan yağıb - Faktiki hava\n14 İyul, 2020 18:27\nFaktiki hava: Temperatur iqlim normasından 1.5 dərəcə yuxarı olub\n14 İyul, 2020 14:00\n14 İyul, 2020 13:36\n13 İyul, 2020 20:33\nHava şəraiti ilə bağlı xəbərdarlıq - Şimşək çaxacaq, dolu düşəcək\n13 İyul, 2020 15:32\n13 İyul, 2020 13:31\nŞəhidlər Xiyabanı qarşısında toplaşan şəxslərdən bəziləri saxlanıldı - RƏSMİ\n15 İyul, 2020 12:25\n15 İyul, 2020 12:14\nMilli Məclisdən dünən axşam baş verənlərlə bağlı məlumat\n15 İyul, 2020 12:09\n10 erməni hərbçisi yaralanıb\n15 İyul, 2020 12:03\nRusiyada son bir gündə 6 422 nəfər koronavirusa yoluxub\n15 İyul, 2020 11:54\nSubbakalavrların ali məktəblərə sənəd qəbulu başa çatıb\n15 İyul, 2020 11:44\nYeni magistrların onlayn qeydiyyat müddəti uzadılıb\n15 İyul, 2020 11:39\nYaralanan əsgərlər: “Döyüş yoldaşlarımızın yanına qayıtmaq istəyirik” - VİDEO\n15 İyul, 2020 11:25\nDeputat: ”Dezinformasiyalara qarşı mübarizə aparmalıyıq"\n15 İyul, 2020 11:17\nMahsun Kırmızıgüldən şəhid generalla bağlı paylaşım\n15 İyul, 2020 11:04


83 yaşlı Arif Babayev Paşinyan haqqında: “Burnundan gəldi”\n20 Fevral 2021 15:39\nBu gün Azərbaycanın böyük sənətkarı, Xalq artisti, professor, Azərbaycan Milli Konservatoriyasının "Muğam kafedrasının müdiri Arif Babayevin 83 yaşı tamam olur. Milli.Az musavat.com-a istinadən bildirir ki, 20 fevral 1938-ci ildə Ağdam şəhəri yaxınlığındakı Sarıhacılı kəndində anadan olan dəyərli sənətkarımız uzun ayrılıqdan sonra ilk dəfədir Azad Qarabağla, azad Ağdamla birgə qeyd edir doğum gününü. Arif müəllimlə əvvəlki dönəmlərdəki müsahibələrimizdə əhdimiz var idi: növbəti söhbərtlərimizin Qarabağın işğaldan azad olunması şəraitində baş tutması ilə bağlı. Təsadüf elə gətirirdi ki, adətən, Arif müəllimlə yay günlərində, Qax rayonundakı istirahət guşələrindən birində rastlaşırdıq, görüşüb, söhbətləşirdik. Ora yolum düşən kimi, düşünürdüm ki, yəqin böyük sənətkarımız yenə də ağacların kölgəsində əyləşib, qarşısında samovar çayı, əhatəsində çoxsaylı insanlar...\nElə də olurdu. Gözəl həmsöhbət olan Arif Babayevi, böyük sənətkarı kim dinləmək istəməzdi ki? Elə bugünkü telefon söhbətimizdə həmin görüşlərimizi də xatırladıq.\n- Arif müəllim, bir daha ürəkdən təbrik edirəm. Son söhbətimizdə demişdiniz, Qarabağ üçün çox darıxırsınız. Şükürlər olsun bu günə, uzun ayrılıqdan sonra ilk doğum gününüzdür ki, Qarabağın azadlığı şəraitində qeyd edirsiniz. Bu, necə hissdir?\n- Çox sağ olun, qadan alım, təşəkkür edirəm. Doğrudan da çox darıxırdım. Artıq geridə qalıb o ağır günlər. Qarabağın azad olduğu günləri görmək çox gözəl hissdir. Əla! Əla! Bu saat mən sevinc içində yaşayıram. Bundan böyük sevinc ola bilməz. Bu sevinc bütün dünya azərbaycanlılarının sevincidir. Eyni zamanda biz bu sevincin içərisindəyik. Çox gözəl günlərdir, çox gözəl vaxtda yaşayırıq. Həmişə xəcalət çəkirdik ki, erməni başımızın üstündədir. Şükür Allaha, indi erməni ayağımızın altındadır. Cənab Prezident elə bir iş gördü ki, əvəzolunmayan...Şəhidlərimizə Allah rəhmət eləsin! Ordumuz bütün dünyaya öz gücünü göstərdi.\n- Arif müəllim, iki il əvvəlki müsahibənizi xatırlayıram. Nikol Paşinyanın Qarabağa səfərlərinə münasibətinizi soruşmuşdum. Sizsə təmkininizi pozmadan elə beləcə demişdiniz: "Mən siyasətçi deyiləm. Amma fikir verirəm ki, onun getdiyi yol yaxşı yol deyil. Belə getsə, özləri məhv olacaqlar...Amma mən əminəm ki, torpaqlarımıza gedəcəyik". Onu da da bildirmişdiniz ki, "o saqqallı kişi" Qarabağda "axıra qədər dincələ bilməyəcək, burnundan gələcək". Proqnozunuz tam doğruldu, deməli, siz həm də siyasətçi imişsiniz...\n- (Ürəkdən gülür) Bəli, bəli. Burnundan gəldi, qağa!\n- Ermənilər Ağdamı darmadağın edib, məsciddən, Şahbulaq qalasından başqa, demək olar ki, hər yeri dağıdıb düşmən. Ağdam torpağını ziyarət etmək niyyətiniz varmı?\n- Əlbəttə, çox istəyirəm. Amma ermənilər orda minalar basdırıblar. Gözün görə-görə get, bombalar partlasın, bu da düzgün olmaz. Baxıram ki, gedirlər, minalar partlayır, uşaqlarımız həlak olur. Ona görə də gözləyirəm ki, minalar təmizlənsin, ondan sonra inşallah ziyarət edəcəyəm.\n- Müharibə başlayandan iki gün sonra səhhətinizdə problemlər yaranmışdı, müalicə olunurdunuz deyə, sizi narahat etmirdik. İndi necəsiniz?\n- Babatam, dədə. Şükürlər olsun! Çox sağ olun, təşəkkür edirəm. İnşallah, görüşəcəyik.\nAğsaqqal sənətkarımızı çox narahat etmək istəmədik. Söhbətimizin sonunda korifey sənətkarımızı bir daha "Yeni Müsavat" ailəsi adından təbrik edərək, inşallah "növbəti təsadüfi görüşlərimiz Qarabağda olsun", dedim və ürəkdən "İnşallah!" söylədi.\n"Yoldaşımdan boşanmaq qərarına gəlmişəm..." - Günel Məhərrəmova - VİDEO\n"Vasif Məhərrəmli ən simic müğənnidir" - Ayan\n"Qızıl Qlobus"un ən dəbdəbəli ulduzları - FOTO\nLavaşdan çox ləzzətli qəlyanalti resepti - VİDEO\n08:29 6 787 Fəxrəddin Manafovun həyat yoldaşı vəfat edib\n11:20 6 080 Bakı metrosu ilə bağlı AÇIQLAMA: Martın 6-7-də bütün qatarlar hərəkət edəcək\n13:04 5 872 Tələbə qızın intihardan əvvəl sevgilisinə göndərdiyi son mesaj... - FOTO\n01:00 5 759 Paşinyan istəyinə çatdı - Azərbaycanın Qarabağda diqtəsi artır\n2 Mart 22:27 5 434 Azərbaycanda Ramazan ayının başlayacağı tarix açıqlandı\n00:01 5 431 Günün qoroskopu: Yaxınlarınızdan gərəkli dəstəyi alacaqsınız\n2 Mart 22:08 4 990 Pensiyaçılara ŞAD XƏBƏR - Martın 5-də...\n1 Mart 09:41 14 822 Bakıda iki fəhlə köhnə şkafdan 25 paçka DOLLAR TAPDI - "Elə bildik ermənidən qalıb ..."\n2 Mart 11:35 9 755 Bakıda 22 yaşlı idmançı idman zalında öldürüldü - TƏFƏRRÜAT - FOTO\n1 Mart 10:15 9 435 Martda 14 gün iş olmayacaq\n27 Fevral 09:57 8 900 Marketə maskasız girən qadından iyrənc hərəkət - Satıcılar təəccüb içində - VİDEO - FOTO\n1 Mart 15:03 8 754 Müəllim rəfiqəsi ilə birlikdə oğlan şagirdini zorlayıb - FOTO\n1 Mart 13:50 8 673 Ata oğlunun başını kəsdi - Qeyri-adi səbəb - FOTO\n27 Fevral 17:08 8 141 Azərbaycanda son sutkada COVID-19-a yoluxanlar kəskin artdı


Bahalığın 'sentyabr zirvəsi'\n2021, 22 İyun, çərşənbə axşamı, Bakı vaxtı 02:46\nİlham Əliyev Sabirabadda\nÖlkədə pambıqçılığın inkişafı, Ümumi Daxili Məhsulda azalma, dərmanların və ərzağın qiymətlərində bahalaşma bu gün medianın aparıcı mövzusudur.\nİLHAM ƏLİYEV «AĞ QIZIL»IN QARA GÜNLƏRINƏ SON QOYUR\n«Azərbaycan» qəzetində «İlham Əliyev «ağ qızıl»ın qara günlərinə son qoyur» sərlövhəli məqalədə ölkədə pambıqçılığın inkişafından bəhs edilir.\nMüəllif pambığı Bərdə rayonunun əvəzsiz sərvəti adlandırır, sovetlər vaxtı «ağ qızıl»ın gətirdiyi xoşbəxtlikdən söz açır. Müəllif qeyd edir ki, o zaman Bərdə rayonu respublikanın pambıqçılıq mərkəzlərindən biri idi.\nYazıda dövlət başçısı İlham Əliyevin pambıqçılığın inkişaf etdirilməsi ilə bağlı sentyabrın 17-də Sabirabad rayonunda keçirdiyi müşavirədəki çıxışından sitat da gətirir: «2016-cı il pambıqçılığın inkişafı üçün həlledici il olacaq. Bu, bir başlanğıcdır və əminəm ki, bundan sonra pambıqçılıq Azərbaycanda sürətlə inkişaf edəcək, geniş vüsət alacaq. Bunun həm insanlara, həm də dövlətə böyük xeyri olacaq».\nYazıda qeyd edilir ki, prezidentin bu mövqeyi Bərdə rayonunda hədsiz razılıqla qarşılanıb: «Əlbəttə, bu, təsadüfü deyil. Uzun illər boyu pambıqçılıq rayonda əsas gəlir mənbəyi kimi formalaşmışdı. Məhz bu sahədən götürülən gəlirlə ailələr özlərinə ağ mişar daşından geniş, işıqlı və rahat evlər tikiblər. Gəlin köçürdüyü qızlarına bahalı cehiz veriblər, oğullarına təmtəraqlı toy ediblər».\nXəzərdə neft buruqları\nÖLKƏ İQTİSADİYYATI ÇÖKÜR\nAzadliq.info saytında «BVF-yə görə, Azərbaycanın ÜDM-sinin kəskin azalması və Mərkəzi Bankın rezervlərinin tam əriməsi təhlükəsi var» sərlövhəli məqalə dərc edilib.\nYazıda qeyd edilir ki, Beynəlxalq Valyuta Fondu (BVF) 2016-cı ildə Azərbaycanın valyuta ehtiyatlarının azalacağı proqnozunu verib. Müəllif vurğulayır ki, Mərkəzi Bankın ehtiyatları son bir ildə 2.7 dəfə azalıb.\nSayta danışan iqtisadçı ekspertlərdən Nemət Əliyev deyib ki, bu il Ümumi Daxili Məhsulun (ÜDM) 22 milyard manat azalacağı gözlənilir. Onun fikrincə, bu sahədə öncədən verilmiş proqnozlar özünü doğruldur. N.Əliyev ÜDM gəlirlərinin 8 ayda 12 milyard azaldığını deyərək, durumu belə şərh edir: «Nəzərə alaq ki, 2015-ci ildə ÜDM-də 22 milyard dollarlıq azalma baş verib, o zaman bu ilin sonuna qədər də biz 20-22 milyard dollarlıq azalmanı müşahidə edə bilərik. Buradan bu nəticə çıxır ki, 2014-cü ildəki 75 milyard dollarlıq ÜDM ilin sonuna qədər 35 milyard dollar həcminə qədər düşəcək. Bu, Azərbaycan iqtisadiyyatı üçün çox az bir müddətdə böyük itki deməkdir. Bu təxminən 45 milyard dollarlıq gəlirdən məhrum olmaqdır. Belə çıxır ki, Azərbaycan iqtisadiyyatının iki dəfə kiçilməsi gözlənilir».\nDigər ekspert Qubad İbadoğlu da deyib ki, BVF-nin hesablamalarına görə, Azərbaycanda 2016-cı ildə ABŞ dolları ilə ifadə olunan nominal ÜDM 35 milyard 686 milyon dollar təşkil edəcək: «Bu da 2014-cü ilin müvafiq göstəricisindən (75 milyard 254 milyon dollardan) 2.1 dəfə və ya 39 milyard 568 milyon dollar azdır. Bu o deməkdir ki, son 2 ildə Azərbaycanda adambaşına düşən ÜDM 4 min ABŞ dollarından çox azalıb».\nDƏRD ÇOX, DƏRMAN BAHA...\n«Novoye Vremya» qəzetində ««Qızıl» dərmanlar» sərlövhəli məqalə oxumaq olar. Məqalədə ölkədə dərmanların bahalaşması müzakirə edilir.\nMüəllif qeyd edir ki, həm dərmanların qiymətində, həm də ümumilikdə müalicə xərclərində bahalaşma var: «İki devalvasiyadan sonra dərmanların qiymətləri onsuz da qalxmışdı. Həmişəki kimi yenə də çətinlik vətəndaşların üzərində qaldı. İndi isə dərmanların qiymətləri müəyyən edilərkən, dolların gündəlik məzənnəsi əsas götürüləcək».\nMüəllif vurğulayır ki, qarşıdakı aylarda qiymətlərin bahalaşması tendensiyası davam edəcək: «Düşünürük ki, yaxın zamanda qiymət artımı 18-20 faiz olacaq. İlin sonuna isə 30 faizə qədər bahalaşma baş verəcək. Qiymət artımının nəzarətsiz baş verəcəyi kimi risk də var».\nYazıda deyilir ki, ölkədə qiymətlərlə müqayisədə maaşlar çox aşağıdır. İşləyən vətəndaşların əmək haqları ən yaxşı halda gələn maaşa qədər yaşaya bilməyə çatır.\nMüəllif qeyd edir ki, indi «inflyasiya» adlı oyun qurublar. Bu adla vətəndaşların yığdıqları pulları qanuni şəkildə oğurlayırlar: «Nə qədər işləyirsən işlə, onsuz da alacaqlar. Təqaüdçü necə yaşayacağını bilmədiyi bir halda, milyarder öz yaxtasını nümayiş etdirir. Siyasətçilərdən başlamış bazar ticarətçilərinə qədər hamısı yalan danışır, vicdanlı və dürüst olmaq qıtlığı özünü açıq-aydın göstərir».\nQİYMƏTLƏR CEYRAN BELİNDƏ\n«Bizim Yol» qəzetində isə «Ötən ay qiymətlər 12 faiz artıb» sərlövhəli məqalə diqqət çəkir.\nYazıda sentyabr ayında ölkədə bahalaşmanın ən yüksək həddə çatdığı vurğulanır.\nMəqalədə Dövlət Statistika Komitəsinə istinadən deyilir ki, 2016-cı ilin yanvar-avqust aylarında istehlak məhsullarının və xidmətlərin qiymətləri 2015-ci ilin eyni dövrünə nisbətən 10.8 faiz artıb. Ərzaq məhsulları 12.2, qeyri-ərzaq məhsulları 15.6 , əhaliyə göstərilən ödənişli xidmətlər 4.9 faiz bahalaşıb.\nMüəllif yazır ki, sentyabrda bahalaşma pik həddə çatıb: «Müşahidələrə görə, dolların bahalaşması ilə təkcə idxal məhsulları deyil, yerli məhsullarda da eyni vaxtda qiymət artımı baş verib. Misal üçün, «Azərsun Holdinq»in məhsulu olan şəkərin qiyməti keçən il 78 qəpik idisə, hazırda 1.20 manatdan aşağı deyil. Bu isə ciddi qiymət artımıdır».\nYazıda bildirilir ki, duru yağların qiyməti də artmaqdadır. Kərə yağı, toyuq, mal, qoyun əti, meyvə və çərəzlər də bahalaşıb: «Sentyabr ayında əksər ərzaq və kənd təsərrüfatı məhsullarının qiyməti sürətlə qalxıb. Komitənin avqust ayında ucuzlaşdığını bildirdiyi məhsullar ceyran belindədir. Misal üçün, bananın qiyməti 1.65-2 manata qədər düşmüşdü. Hazırda yenə 2.85-3 manat arasındadır».


Ticarətdə texniki maneələr - Azərbaycan və Ümumdünya Ticarət Təşkilatı\nBaş səhifəSahələr Ticarətdə texniki maneələr\nAzərbaycan Respublikasının Konstitusiyası hər kəsin sağlam həyat və ətraf mühitdə yaşamaq hüququna təminat verir. Qeyd olunan müddəanı təmin etmək, standartlaşdırma və uyğunluğun qiymətləndirilməsi sahəsində hüquqi bazanın yaradılması məqsədilə, Azərbaycan Respublikasının Milli Məclisi bir neçə qanunlar qəbul etmiş və beynəlxalq müqavilələri ratifikasiya etmişdir.\nAşağıdakı normativ hüquqi aktlar ticarətdə texniki maneələr sahəsini tənzimləyən əsas sənədlərdir:\n60-IQ nömrəli 16 aprel 1996-cı il tarixli “Standartlaşdırma haqqında” Qanun\n965-IVQ nömrəli 30 may 2014-cü il tarixli “Uyğunluğun qiymətləndirilməsi sahəsində akkreditasiya haqqında” Qanun\n1113 nömrəli 19 sentyabr 1995-ci il tarixli “İstehlakçıların hüquqlarının müdafiəsi haqqında” Qanun\nAzərbaycan Respublikası Nazirlər Kabinetinin 1993-cü il 1 iyul tarixli 343 nömrəli Qərarı ilə təsdiq olunmuş “Milli sertifikatlaşdırma sistemi haqqında Əsasnamə”\nTicarətdə Texniki Maneələrə dair ÜTT Sazişi və bu sahədə Azərbaycan Respublikasının qanunvericiliyi\nTicarətdə Texniki Maneələrə dair Sazişə ("TBT Sazişi") əmtəələrlə ticarətə təsir edən tənzimləmə tədbirlərinin hazırlanmasına və tətbiqinə xas olan xüsusiyyətlər daxildir: beynəlxalq standartların istifadəsini ciddi təşviq edir və ticarətə lazımsız maneələrin qarşısının alınması zərurətini vurğulayır. Bundan əlavə, bura TBT tədbirlərinin hazırlanması, qəbul olunması və tətbiqinin bütün prosesini aydınlaşdırmaq üçün dəqiq müddəalar daxildir (tənzimləyici həyat sikli). Həmçinin, TBT Sazişi öz əsas prinsiplərini bir sıra digər ÜTT sazişləri ilə bölüşür – ayrıseçkiliyə yol verilməməsi, bazarlara çıxışın proqnozlaşdırılmasının təşviq edilməsi və Sazişin həyata keçirilməsində inkişaf etməkdə olan ölkələr üçün texniki yardım və xüsusi fərqli yanaşmanı özündə əks etdirir.\nTBT Sazişi bütün mallarla ticarəti əhatə edir (həm kənd təsərrüfatı, həm də sənaye), bu 1.3-cü maddədə dəqiq ifadə olunmuşdur. Aşağıdakılar Sazişin əhatə dairəsinə daxil deyil:\nxidmətlər (1.3-cü maddənin və TBT Sazişinin 1 nömrəli Əlavəsinin giriş paraqrafı)\ndövlət qurumlarının istehlak və ya istehsal tələbləri üçün dövlət qurumları tərəfindən hazırlanmış satınalma xüsusiyyətləri (TBT Sazişinin 1.4-cü maddəsi)\nSanitar və Fitosanitar Tədbirlərinin Tətbiqinə dair Sazişlə əhatə olunan tədbirlər ("SPS Sazişi"), (TBT Sazişinin 1.5-ci maddəsi)\nTBT tədbirlərinin üç kateqoriyası\nTBT Sazişi tədbirlər kateqoriyaları arasında üçünü vurğulayır:\nuyğunluğun qiymətləndirilməsi prosedurları\nBu tədbirlərin dəqiq tərifi TBT Sazişində verilmişdir.\nBu üç tədbirlər kateqoriyasının hər-hansı birinə aid olmayan tədbirlər TBT Sazişi ilə əhatə olunmur.\nTexniki tənzimləmələr uyğunluğun təmin olunması üçün zəruri şərtləri müəyyənləşdirir. Bu, könüllü olan standartlar ilə əsas fərqdir. Növlər və məhsulun əhatə dairəsi geniş şəkildə dəyişə bilər: onlar spesifik ola bilər, məsələn, oyuncaqlarda istifadə olunan boya qurğuşunun maksimum icazə verilmiş səviyyəsi ilə və ya tütün məmulatlarında bəzi əlavələrin istifadəsinə qadağa ilə bağlı ola bilər. Digər tədbirlər öz təbiətinə görə daha ümumi xarakterə malik ola bilər, məsələn orqanik kənd təsərrüfatı məhsullarının etiketlənməsi üçün meyarların yaradılması və ya dizel mühərrikləri üçün emissiya tələbləri. Onların ümumilikdə malik olduqları xüsusatlar odur ki, hökumətin bəzi formada müdaxiləsi vasitəsilə (qanun, qayda, fərman, akt), əmtəələrin bazara çıxışı texniki tənzimləmələrdə ifadə olunan tələblərin yerinə yetirilməsindən asılıdır.\nÜTT-nin hüquq sisteminə əsasən, texniki tənzimləmənin mövcudluğu üçün aşağıdakı üç meyarın olması gərəkdir:\ntələblər (texniki tənzimləmə sənədində ifadə olunan) müəyyən edilə bilən məhsula və ya məhsullar qrupuna (hətta bu sənəddə dəqiq müəyyən edilməmişdirsə) tətbiq olunmalıdır\ntələblər məhsulun bir və ya daha çox xüsusiyyətlərini müəyyən etməlidir (bunlar məhsulun özünə xas ola bilər, və ya sadəcə ona aid ola bilər və onlar ya müsbət ya da ki mənfi formada təyin oluna və ya tətbiq oluna bilər)\nməhsulun təyin olunmuş xüsusiyyətləri ilə uyğunluq məcburi olmalıdır\nTexniki tənzimləmənin nümunəsi:\n“Oyuncaqların təhlükəsizliyinə dair Avropa Parlamentinin və Avropa Şurasının 18 iyun 2009-cu il tarixli 2009/48/EC Direktivi” bəyan edir ki, Aİ bazarında satılan oyuncaqlarda aşağıdakı allergik ətirlər olmamalıdır: Alan kökü yağı (İnulahelenium), Allilsotiosiyanat, Benzil sianid, 4 tert-Butilfenol, Çenopodium yağı, Siklamen spirti və sair.\nQeyri-tarif tədbirlərinin tətbiqi üçün müasir hüquqi çərçivə yaratmaq məqsədilə, TBT Sazişinin əsas tələblərini əks etdirən “Texniki tənzimləmə” haqqında yeni Qanun layihəsi və “Standartlaşdırma” haqqında yeni Qanun layihəsi Azərbaycan Respublikasının Milli Məclisinə təqdim olunmuşdur.\nTexniki tənzimləmələrdən fərqli olaraq, standartlar məcburi deyil və həm hökumət, həm də qeyri-hökumət təşkilatları daxil olmaqla, müxtəlif hüquqi şəxslər tərəfindən hazırlana bilər. Standartlar bir çox halda həm texniki tənzimləmələr üçün, həm də uyğunluğun qiymətləndirilməsi prosedurları üçün əsas kimi istifadə edilə bilər və bu cür hallarda, standarta qoyulan tələblər hökumətin müdaxiləsi nəticəsində (texniki tənzimləmələr və ya uyğunluğun qiymətləndirilməsi prosedurları vasitəsilə) məcburi olur.\nStandartlara TBT Sazişi ilə TBT Sazişinin 3 nömrəli Əlavəsində olan “Standartların Hazırlanması, Qəbul olunması və Tətbiqi üçün Yaxşı Təcrübə Məcəlləsi”ndə (Məcəllə) ayrılıqda istinad olunur. Hər hansı standartlaşdırma orqanı tərəfindən qəbul olunmaq üçün açıq olan bu Məcəllə, standartların hazırlanması prosesinə dair təlimatı əks etdirir (məsələn, standartlar şəffaf olmalı və standartlaşdırma orqanları şərhləri qəbul etməli və təkrarlamaqdan çəkinməlidirlər). TBT Sazişi (maddə 4) üzv ölkələrə mərkəzi dövlət standartlaşdırma orqanlarının bu Məcəllə ilə razılığını və ona riayət olunmasının təmin edilməsini tapşırır. 2018-ci ilin iyul ayına 164 standartlaşdırma orqanı (bütün növ) bu Məcəlləni qəbul etdiklərini bildirmişdi. Qeyri-hökumət olan bir çox standartlaşdırma təşkilatları üçün TBT Sazişi tələb edir ki, dövlətlər “onlar üçün mümkün ola bilən ağlabatan tədbirlər görməlidirlər ki, yerli hökumət və qeyri-hökumət standartlaşdırma orqanları Yaxşı Təcrübə Məcəlləsinin öz əraziləri daxilində qəbul olunmasını və ona riayət olunmasını təmin etsinlər”. Beləliklə, TBT Sazişi dövlətlər qarşısında öz əraziləri daxilində qeyri-hökumət təşkilatlarının üzərinə bu Məcəlləyə riayət etmək üçün şəraitin yaradılması ilə əlaqədar müəyyən məsuliyyət qoyur.\nEkoloji sobalar üzrə İSO 19867-1:2018 standartında qeyd olunur ki, paket şəklində olan, yanacaqla işləyən mətbəx sobalarına (lakin bunlarla məhdudlaşmayaraq) TLUD (üstdən işıqlandırılan) sobaları aiddir, və ya yanacaq kimi istifadə olunan bioloji mənşəli materiallara (lakin bunlarla məhdudlaşmayaraq) taxta, kənd təsərrüfatı qalıqları, toxum, bioqaz və işlənmiş liqnoselülozik (məsələn, kömür, briketlər və pelletlər) aiddir.\nAzərbaycanda standartların hazırlanması və tətbiq olunması üçün ümumi çərçivə 16 aprel 1996-ci il tarixli “Standartlaşdırma haqqında” 60 nömrəli Qanunla müəyyən edilmişdir. Bu Qanunla iki növ standart müəyyən olunur – məcburi (həmçinin “Dövlət standartları” kimi tanınan) və könüllü. Azərbaycan Respublikasının ərazisində tətbiq olunan 22 000 Hökumətlərarası Standart (QOST) və 700 Milli Standart (AZS) mövcuddur. Onların əksəriyyəti tamamilə məcburidir və ya məcburi aspektlərə malikdir.\nYuxarıda qeyd olunduğu kimi, “Standartlaşdırma haqqında” yeni Qanun layihəsi Azərbaycan Respublikasının Milli Məclisinə təqdim olunub və hal-hazırda qəbul olunmaq üzrədir.\nUyğunluğun qiymətləndirilməsi prosedurları oyuncaqlar, elektronika, ərzaq malları, içkilərin və sair malların müvafiq texniki tənzimləmələr və ya standartlarla müəyyən edilmiş tələblərin yerinə yetirilməsini müəyyən etmək üçün istifadə olunur. Onlar istehlakçılarda məhsulların tamlığında inam yaradır və istehsalçıların marketinq iddialarına əlavə dəyər verir. Adətən uyğunluğun qiymətləndirilməsi prosedurlarına sınaq, test və sertifikatlaşdırma prosedurları daxildir. Uyğunluğun qiymətləndirilməsi prosedurlarının müxtəlif növləri ticarətə fərqli təsir göstərir, ÜTT nöqteyi-nəzərindən əsas məsələ konkret halda istifadə etmək üçün hansı uyğunluğun qiymətləndirilməsi prosedurunun seçimidir. Bu seçimə təsir edə biləcək bir amil riskin səviyyəsidir: məsələn, üçüncü tərəfin sertifikatlaşdırılması (uyğunluğun qiymətləndirilməsi prosedurunun forması, bir qayda olaraq, məsələn, təchizatçıya uyğunluq bəyannaməsi daha sərfəli olanda) zərər riski kifayət qədər yüksək olduğu hallarda olan seçim ola bilər.\nAzərbaycanda sertifikatlaşdırılması məcburi olan malların siyahısı Nazirlər Kabinetinin 1 iyul 1993-cü il tarixli 343 saylı Qərarı ilə müəyyən edilmişdir. Siyahı barədə ətraflı məlumatla aşağıdakı keçiddən tanış ola bilərsiniz: www.e-qanun.az/framework/13985\nSertifikatlaşdırılması məcburi olan malların idxalı yalnız müvafiq icra hakimiyyəti orqanı tərəfindən verilmiş uyğunluq sertifikatı və ya hamılıqla tanınmış uyğunluq sertifikatı əsasında mümkündür (“İstehlakçıların hüquqlarının müdafiəsi haqqında” Qanununun 10.4-cü maddəsi). Sertifikatlaşdırılması məcburi olan bütün məhsullar, o cümlədən yerli məhsullar, Azərbaycanda satışa çıxarılmazdan öncə sertifikatlaşdırılmalıdır (Milli Sertifikatlaşdırma Sisteminə dair Əsasnamənin 3.2-ci maddəsi). Bununla yanaşı, Milli Sertifikatlaşdırma Sisteminə dair Əsasnamənin 3.5.1-ci maddəsinə əsasən, idxalçılar idxaldan əvvəl uyğunluq sertifikatı və ya idxala yönümlü tanınmış xarici sertifikat almalıdır. Azərbaycan ekvivalent kimi sertifikatları yalnız Azərbaycanla qarşılıqlı tanınma müqavilələri olan ölkələrdən qəbul edir (MDB ölkələri, Bolqarıstan, İran və Türkiyə). İSO/IEC 17025-ə uyğun olaraq, akkreditasiya olunmuş laboratoriyalardan sınaq nəticələri və Beynəlxalq Laboratoriya Akkreditasiyası Təşkilatı ("İLAC") üzvü tərəfindən akkreditasiya olunmuş uyğunluğun qiymətləndirməsi təşkilatı tərəfindən təqdim olunmuş sınaq nəticələri də Azərbaycanda tanınır.\nAyrıseçkiliyə yol verilməməsi\nTicarət nöqteyi-nəzərindən vacib olanı odur ki, özbaşına qaydaların qoyulmasına yol verilməməlidir və onların yerli istehsalçıları xarici rəqabətdən qorumaq üçün istifadə olunmaması təmin edilməlidir. Bu əsas qaydalara riayət etmək ölkələrin açıq ticarətdən faydalanarkən öz ictimai siyasət məqsədlərinə nail olmaqları üçün vacib vasitədir.\nTBT Sazişinə əsasən, TBT tədbirləri xarici məhsullara münasibətdə ayrıseçkiliyə yol verməməli (yerli istehsalçıların xeyrinə) və ya xarici istehsalçılar arasında (məsələn, bir ölkəni digərindən üstün tutmaqla) ayrıseçkilik qoymamalıdır: istənilən üzvün ərazisindən idxal olunan məhsullar münasibətində daxildə istehsal olunmuş bənzər məhsullara və ya istənilən başqa bir üzv ölkədən idxal olunan "bənzər məhsullar"la müqayisədə “daha az əlverişli davranış” tətbiq olunmamalıdır. Bu qaydalar TBT Sazişi ilə əhatə olunan tədbirlərin bütün üç kateqoriyasına tətbiq olunur: texniki tənzimləmələr (maddə 2.1), standartlar (Əlavə 3.D) və uyğunluğun qiymətləndirilməsi prosedurları (maddə 5.1.1).\n"ABŞ – Qərənfil Siqaretləri" mübahisəsi\nMübahisə ABŞ tərəfindən tütün və mentol ətirli siqaretlərdən savayı digər ətirli siqaretlərin istehsalı və idxalına qarşı qadağa ilə əlaqədardır. Qadağanın məqsədi cavanlar arasında siqaret istifadəsinin azaldılması idi.\nİndoneziya siqaretin istifadəsinin azaldılmasına qarşı etiraz etməyərək ABŞ tərəfindən qəbul edilmiş tədbirlər nəticəsində istehsal etdiyi qərənfil ətirli siqaretləri ABŞ-a ixrac etmək imkanından məhrum edilməsi barədə iddia qaldırmışdır. İndoneziyanın iddiası bir ətiri qadağan edərək digər ətrin (mentol) istifadəsinə icazə verilməsinin ayrıseçkilik halı olduğuna əsaslanırdı. Məhsullar arasında rəqabət münasibətinin mövcud olduğunu rəhbər tutaraq, yekun qərarda İndoneziyadan idxal olunan qərənfil ətirli siqaretlərin və ABŞ-da istehsal olunan mentol ətirli siqaretlərin “bənzər” olması qeyd edilmişdir.\nAzərbaycan Respublikasının Prezidentinin 623 saylı Fərmanı ilə 27 dekabr 2001-ci il tarixində Standartlaşdırma, Metrologiya və Patent üzrə Dövlət Agentliyi (AZSTAND) yaradılmışdır. Prezidentin 53 saylı Fərmanına əsasən, 19 noyabr 2008-ci ildə Agentlik Standartlaşdırma, Metrologiya və Patent üzrə Dövlət Komitəsinə çevrilmişdir. Bu Komitənin tabeçiliyində standartlaşdırma, akkreditasiya və metrologiya sahəsində səlahiyyətlərə malik üç ayrı-ayrı Dövlət Xidmətləri mövcud idi.\n“Standartlaşdırma, metrologiya, akkreditasiya və patent hüququ obyektlərinin mühafizəsi sahələrində idarəetmənin təkmilləşdirilməsi ilə bağlı əlavə tədbirlər haqqında” Azərbaycan Respublikasının Prezidentinin 10 fevral 2017-ci il tarixli 1234 nömrəli Fərmanı ilə aşağıdakı publik hüquqi şəxslər yaradılmışdır:\nAzərbaycan Standartlaşdırma İnstitutu\nAzərbaycan Akkreditasiya Mərkəzi\nDəyişikliklər iqtisadi islahatların dayanıqlılığını təmin etmək, Azərbaycanda istehsal olunan məhsulların keyfiyyətini, təhlükəsizliyini, rəqabət qabiliyyətini və ixrac potensialını yüksəltmək, xarici ticarəti daha da liberallaşdırmaq, standartlaşdırma, metrologiya, akkreditasiya və patent hüququ obyektlərinin mühafizəsi sahələrini müasir tələblərə uyğunlaşdırmaq, nəzarət mexanizminin şəffaflığının və çevikliyinin artırılmasına nail olmaq, habelə “Azərbaycan Respublikasının milli iqtisadiyyat perspektivi üzrə Strateji Yol Xəritəsi”ndə nəzərdə tutulmuş tədbirlərin icrasını təmin etmək məqsədilə həyata keçirilmişdir.\n20 aprel 2018-ci il tarixində Azərbaycan Respublikasının Prezidenti “İstehlak bazarına nəzarət, standartlaşdırma, metrologiya və əqli mülkiyyət hüquqları obyektlərinin mühafizəsi sahəsində idarəetmənin təkmilləşdirilməsi ilə bağlı tədbirlər haqqında” 5 nömrəli Sərəncam imzalamışdır. Həmin Sərəncama əsasən, aşağıdakı tədbirlər həyata keçirilməlidir:\nAzərbaycan Respublikasının İqtisadiyyat Nazirliyi yanında Antiinhisar Siyasəti və İstehlakçıların Hüquqlarının Müdafiəsi Dövlət Xidməti əsasında mərkəzi icra hakimiyyəti orqanı kimi Azərbaycan Respublikasının Antiinhisar və İstehlak Bazarına Nəzarət Dövlət Agentliyi yaradılmalıdır\nAzərbaycan Respublikasının Standartlaşdırma, Metrologiya və Patent üzrə Dövlət Komitəsi ləğv edilməlidir\nLəğv edilmiş Komitənin texniki tənzimləmə, standartlaşdırma, metrologiya, uyğunluğun qiymətləndirilməsi, akkreditasiya və keyfiyyətin idarə edilməsi sahəsində səlahiyyətləri Antiinhisar və İstehlak Bazarına Nəzarət Dövlət Agentliyinə (Dövlət Agentliyi) verilməlidir\n“Azərbaycan Metrologiya İnstitutu”, “Azərbaycan Standartlaşdırma İnstitutu” və “Azərbaycan Akkreditasiya Mərkəzi” publik hüquqi şəxslərin təsisçilərinin səlahiyyətləri Dövlət Agentliyinə ötürülməlidir\nStandartlaşdırma, Metrologiya və Patent üzrə Dövlət Komitəsinin ləğvi 2018-ci ilin may ayında başlamışdır. 2018-ci ilin iyul ayına olan məlumata əsasən, Antiinhisar və İstehlak Bazarına nəzarət üzrə Dövlət Agentliyinin Nizamnaməsi hələ də təsdiq olunmamış və dərc olunmamışdır. Bu səbəbdən, Agentlik hələlik fəaliyyət göstərmir. Nizamnamə təsdiq olunmayanadək, TBT sahəsinə nəzarəti İqtisadiyyat Nazirliyi həyata keçirəcəkdir.\nTBT məsələlərinə aid ÜTT səhifələri:\nTicarətdə Texniki Maneələrə dair ÜTT Sazişi\nTBT Sazişinə dair ümumi səhifə\nTBT Məlumat İdarəetmə Sistemi (o cümlədən, bütün TBT bəyanatlarının siyahısı)\nE-Ping SPS and TBT xəbərdarlıq sistemi\nTBT Sazişinə dair mübahisələr\nTBT sahəsində mübahisələrin həllinə dair hüquq\nKitab “ÜTT Sazişləri silsiləsi – Ticarətdə Texniki Maneələr”\nBroşür “Ticarətdə Texniki Maneələr – Standartlar və texniki tənzimləmələr ilə əlaqədar ticarət mübahisələrinin azaldılması"\nMəqalə “Ticarət, sınaq və tosterlər: Uyğunluğun qiymətləndirilməsi prosedurları və TBT Komitəsi”\nAvropa üzrə BMT Komissiyası (UNECE)\nBeynəlxalq Telekommunikasiya Birliyi (ITU)\nElektrotexniki Standartlaşdırma üzrə Avropa Komitəsi (CENELEC)


Hamilə və yaralılara kömək edilmir: Malta və İtaliya həkimlərin xilasetmə gəmisini çağırmasını rədd edirlər – Ipmedia.info\nHamilə və yaralılara kömək edilmir: Malta və İtaliya həkimlərin xilasetmə gəmisini çağırmasını rədd edirlər\nİpmedia.info xəbər verir ki, Malta və İtaliya rəhbərliyi, həkimlərin ağır yanıq xəsarətləri alan 7 nəfərin, habelə Aralıq dənizində xilas edilən gəmidəki iki hamilə qadının evakuasiya çağırışını rədd etdi.\nMorning Star-a görə, təcili tibbi yardım təşkilatının bir həkimi bazar günü hər iki ölkənin səlahiyyətlilərini İspaniyanın Open Arms yardım təşkilatı tərəfindən idarə olunan xilasetmə gəmisindən çağırdı.\nTəcili yardım, Bazar ertəsi gecəsi verdiyi açıqlamada, xəstəxanada 9 nəfərin təcili müalicəyə ehtiyacı olduğunu və biri yalnız 18 yaşında olan iki hamilə qadının həm ürək bulanması, həm də halsızlıq yaşadığını söylədi.\nGəmidəki vəziyyətin getdikcə daha da çətinləşdiyini qeyd edən təşkilat, “Hava şərtləri pisləşir, gəmidəki hər kəsin fiziki və zehni vəziyyəti təhlükə altındadır. Hamısı dənizdən keçmək travması ilə yanaşı, işgəncə və istismar təcrübələrini də yaşayır … Avropa hökumətləri hərəkətə keçər və qonaqlarımız müalicə alına biləcəkləri bir yerə çatırlar. “İcazə vermək təcili və zəruridir. Bu həm beynəlxalq konvensiyalarda, həm də demokratik konstitusiyalarda olan hüquqları təmin etmək üçündür.”\nEmergency’in direktoru Miccio, Morning Star-a verdiyi müsahibədə, Açıq Silah gəmisinə oturanlar üçün yer təmin edilməsinin hər zamankindən daha vacib olduğunu söylədi.\n“Avropa müharibədən, işgəncə və yoxsulluqdan qaçan insanları, Aralıq dənizinin ortasında həyatlarını təhlükəyə atmaq və günlərlə əziyyət çəkmək üçün risk etməyə davam edə bilməz. Təhlükəsiz və qanuni yollar yaratmaq və qeyri-hökumət təşkilatları ilə əməkdaşlığı gücləndirmək Avropa siyasətinin prioriteti olmalıdır” dedi.\nBir həftədir İtaliya və Maltadan lövbər salmaq üçün etibarlı bir yerə cavab verəcəyini gözləyən Open Arms, 56 nəfərin müşayiət olunmamış uşaqları da daxil olmaqla 278 nəfərdən ibarətdir, bunlardan ikisi Maltanın axtarış qurtarma bölgəsindəki üç missiyada xilas edildi.\nMəşhur rep ifaçısı boşanır – FOTO


HADİSƏ – İpmedia.info\nƏrəb dənizi üzərində Hindistana məxsus “MİQ-29” təyyarəsi qəzaya uğrayıb\nİbişova Aysun 27 Noyabr 2020\nHindistan ordusunun hərbi hava qüvvələrinə məxsus MİQ-29K təlim təyyarəsi Ərəb dənizi üzərində uçuş edərkən qəzaya uğrayıb. İpmedia.info Hindistan KİV-lərinə istinadla xəbər verir ki, hadisə noyabrın 26-da axşamüstü baş verib. Qəza nəticəsində itkin düşən 2 pilotdan…\nƏSAS SƏHİFƏ HADİSƏ\nNoyabrın 26-da saat 20 radələrində Yasamal rayonu ərazisində Əli Əliyevin aldığı bədən xəsarətləri nəticəsində ölməsi barədə Yasamal rayon prokurorluğuna məlumat daxil olub. Yasamal rayon Prokurorluğundan verilən xəbərə görə, dərhal prokurorluq əməkdaşları tərəfindən məhkəmə-tibb ekspertinin iştirakı…\nQədim Misir ehramları və Sfinks heykəli noyabrın 25-də başlayan gender zəminində zorakılığa qarşı kampaniyaya dəstək olaraq narıncı rəngdə işıqlandırılıb. İpmedia.info xəbər verir ki, Misir Qadınlar Şurası və BMT-nin bu ölkədəki nümayəndəliyinin dəstəyi ilə keçirilən kampaniya…\nƏSAS SƏHİFƏ HADİSƏ İDMAN\nVurğun Mədətov 26 Noyabr 2020\nİngiltərənin “Arsenal” klubunun futbolçusu Co Uillok qəzaya uğrayıb. Hadisə 21 yaşlı yarımmüdafiəçi məşqə gedərkən baş verib. Futbolçu yüksək sürətlə sürdüyü Mercedes-Benz G-Class avtomobilinin idarəetməsini itirib. Arxadan gələn avtomobilin sürücüsü Uillokun maşından çıxmasına kömək edib. Avtomobilə…\nİbişova Aysun 25 Noyabr 2020\nArgentina yığma komandasının keçmiş hücumçusu və məşqçisi, dünya şöhrətli futbolu Dieqo Armando Maradona vəfat edib. İpmedia.info Clarin nəşrinə istinadla xəbər verir ki, 60 yaşlı Maradonanın ürəyi bu gün dayanıb. Nəşrin məlumatına görə, noyabrın 2-də veteran…\nBəsti Rəfizadə 25 Noyabr 2020\nBDU-nun dekanı vəfat edib Bakı Dövlət Universitetinin (BDU) Fizika fakültəsinin dekanı, professor Məhəmmədəli Ramazanov vəfat edib. ipmedia.info xəbər verir ki, o, 62 yaşında dünyasını dəyişib. Allah rəhmət eləsin!\nKəmalə Abdullayeva 23 Noyabr 2020\nCənubi Afrika Respublikası (CAR) millisinin sabiq futbolçusu Anele Nqtsonqtsa dünyasını dəyişib. İpmedia.info "ENCA"ya istinadən xəbər verir ki, 33 yaşlı müdafiəçinin ölümünə avtomobil qəzası səbəb olub. Hadisə CAR-ın Kvazulu-Natal əyalətində baş verib. Nqtsonqtsanın həyat yoldaşı…\nABŞ-da kilsəyə hücum: Ölənlər və yaralananlar var\nABŞ-ın Kaliforniya ştatının San-Xose şəhərində kilsəyə hücum qanla bitib. İpmedia.info Kaliforniya polisinə istinadla məlumat verir ki, hadisə nəticəsində iki nəfər aldığı bıçaq zərbəsindən ölüb. Bir neçə nəfərin yaralandığı qeyd edilir. Yaralılardan bəzilərinin vəziyyəti…\nMəmmədli Fidan 23 Noyabr 2020 Leave a comment\nXaçmazda minik maşını yanıb. İpmedia.info xəbər verir ki,Bu barədə Fövqəladə Hallar Nazirliyi məlumat yayıb. Xaçmaz rayonunun Bostançı kəndində “LADA” markalı minik maşınının yanar hissələri yanıb. Yaxınlıqdakı kommunikasiya xətləri yanğından mühafizə olunub. Yanğın söndürülüb.\nErmənistanın baş naziri Nikol Paşinyanın avtomobil karvanı paytaxt İrəvanda hərəkətdə olan zaman şəhərin bir sıra küçələri bağlanır. İpmedia.info bildirir ki, baş naziri müşayiət edən avtomobil karvanı şəhərdə hərəkətdə olanda Yerevanın bəzi küçələrində digər nəqliyyat…


“Müzəffər xalq kimi Ukraynada Azərbaycanımızı təmsil etmək bizlərə qürurverici hisslər yaşadır” - VƏTƏN QƏHRƏMANLARI.AZ\nZamir İsmayılov: “27 sentyabr tarixində Mirqorod şəhər məscidində anım mərasimi keçiriləcək”\nLast updated Sen 23, 2021 14:45 589\nXəbər verildiyi kimi, sentyabrın 19-da Ukraynanın Mirqorod Şəhər Günü və şəhərin alman faşistlərindən azad olunmasının 78-ci ildönümü münasibətilə keçirilən tədbirlərdə Azərbaycan mədəniyyəti və milli mətbəxi də təbliğ olunub.\nBirləşmiş Ukrayna Azərbaycanlıları Konqresinin Mirqorod şəhər təşkilatının sədri Zamir İsmayılov və digər diaspor fəalları tərəfindən təşkil olunan “Azərbaycan” stendində plov, dolma, qutab və paxlava şəhər sakinlərinin və qonaqlarının marağına səbəb olub.\nZamir İsmayılov tədbirlə bağlı təəssüratlarını “Vetenqehremanlari.az”a bildirib: “Mirqorod şəhər icra hakimiyyətində Azərbaycan Respublikasının fövqəladə və səlahiyyətli səfiri Elmira xanım Axundova ilə görüş oldu. Mirqorod Şəhər günündə Ukrayna Azərbaycanları Kongresinin olaraq iştirak etdik. Milli yeməklərimizi, musiqi alətləri və milli geyimləri təqdim etdik.\nBizim üçün çox xoş oldu ki, Mirqorod şəhər gününə həsr olunmuş milli mədəniyyətlər festivalının açılış mərasimində ölkəmizin Ukraynadakı səfiri Elmira Axundova, Mirqorod şəhərinin meri Sergey Solomaxa, səfirliyimizin müşaviri Sabir Rzayev, Azərbaycanın və digər ölkələrin diaspor fəalları da iştirak etdilər. Göstərilən bu diqqətə görə onların hər birinə təşəkkür edirəm.\nBu festivalda Azərbaycanımızı təmsil etmək mənə qürurverici hisslər yaşatdı.\nFestival zamanı şəhərimizin sakinləri, qonaq qismində olan başqa millətlərin nümayəndələri və dincəlmək üçün gələn həmvətənlərimiz Azərbaycan stenddini görüb yaxınlaşaraq, ləzzətli milli yeməklərimizi dadırdılar, əvəzolunmaz Qarabağ kətəsini çox bəyəndiklərini bildirdilər, musiqili alətlərlə, milli geyimlərlə, fotoşəkillər çəkdirdilər. Şəhərin mərkəzi səhnəsində ölkəmizi Ukraynanın Xalq artisti, həmyerlimiz Qurban Abbasov Müslüm Maqomayevin repertuarından “Azərbaycan” mahnısı ilə təmsil etdi. Müxtəlif regionlardan gələn həmvətənlərimə bir daha təşəkkür edirəm! Biz birlikdə güclüyük! Müzəffər xalq kimi yaşadığımız ölkədə Azərbaycanımızı təmsil etmək fəxarət hissi yaşadır bizlərə…”\nZamir İsmayılov Mirqorod şəhərində aktiv diaspor fəaliyyəti göstərdiklərini də deyib: “Sosial şəbəkələrdə Azərbaycan Respublikasının 44 günlük Vətən müharibəsində qazandığı uğurları Ukrayna ictimaiyyətinə çatdırılması işlərini gördüm. Ötən il səfirliyin qarşısında Azərbaycan ordusuna dəstək çağırışı iştirak etmişəm. Pandemiya dövründə həmyerlimizlə bir olduq. Ötən ilin 27 noyabr tarixində Poltava şəhərində məsciddə Azərbaycan Respublikası ərazi bütövlüyü uğrunda həlak olan şəhidlərimizə anım günü keçirdik, ehsan süfrəsi təşkil edildi. Və bu il 27 sentyabr tarixində Mirqorod şəhər məscidində anım mərasimi keçiriləcək. Qarşıdan gələn Zəfər gününü qeyd edəcəyik. Rayon deputatlarını dəvət etmək istəyirik. Azərbaycanın Ukraynadakı səfirliyi ilə daimi əməkdaşlıq edirik”.\nXatırladaq ki, Zamir İsmayılov Ukraynada anadan olub, burada böyüyüb boya-başa çatıb. Dneprpetrovsk Dəmiryolu Universitetinin məzunudur. 2009-cu ildən təməli Ulu öndər Heydər Əliyev tərəfindən qoyulan Ukrayna Azərbaycanları Konqresinin fəal nümayəndəsidir.


İsveçrədə hər bir vətəndaşa 7500 frank verilə bilər - Modern.Az Azərbaycan və dünya xəbərləri\n21 Oktyabr 2020, 00:04 | AKTUAL\nİsveçrədə “Helicopter Money Initiative” təşkilatı ölkə vətəndaşlarına birdəfəlik ödənişlərin verilməsi üçün imza toplanılması kampaniyasına başlayıb.\nModern.az xəbər verir ki, təşəbbüs müəllifləri 100 min imza toplayacağı təqdirdə məsələ referenduma çıxarılacaq.\nTəşəbbüs referendum yolu ilə təsdiqlənərsə, ölkənin hər bir vətəndaşı 7 500 İsveçrə frankı (14 025 Azərbaycan manatı) alacaq.\nPul İsveçrə Milli Bankı tərəfindən ödəniləcək. Eyni zamanda, uşaqlar da pul alacaqlar (report).


Şahzadə və cangüdən – Dubay əmirinin keçmiş arvadı haqqında yeni iddia » Reyting.az\nŞahzadə və cangüdən – Dubay əmirinin keçmiş arvadı haqqında yeni iddia - Fotolar\nTarix: 12-07-2019 15:23 | Bölmə: Cəmiyyət\nDubay əmirinin qaçqın arvadı ilə cangüdəni arasında gizli intim əlaqə ehtimalı var.\nReyting.az “Daily Mail”-ə istinadla xəbər verir ki, son günlərdə Rassell Flauersin adı 4.5 milyard funt sterlinqlik boşanma işində hallanmağa başlayıb.\nKensinqton sarayının yaxınlığındakı 85 milyon dollarlıq evdə yaşayan şahzadə Həyya ilə Flauers arasında əlaqəyə dair 69 yaşlı Şeyx Ali-Məqtumun özü heç açıqlama verməyib. Amma o hələ də eks-arvadını xəyanətdə suçlayır.\nHazırda qaçqın şahzadənin Suffolk yaxınlığındakı bir kənddə bir cüt ev satın aldığı da iddia olunur.


Pəri Miniatür bu dəfə Naxçıvanda məhkəməyə verildi - Meydan.TV\nMənbə: Pəri Miniatürün şəxsi arxivindən\nBaşlıq: Pəri Miniatür\nPəri Miniatür bu dəfə Naxçıvanda məhkəməyə verildi\nMəqalə yeniləndi: 16 Aprel 2021\nLisey rəhbərliyi rəssamın cəzalandırılmasında israrlıdır\nRəssam, Azərbaycan Xalq Cəbhəsi Partiyasının üzvü Pəri Miniatürün (Pərinisə Əsgərova) bir müddət əvvələ qədər çalışdığı Bakı Atatürk Liseyi onun cəzalandırılmasında israrlıdır. Liseyin rəssama qarşı xüsusi ittiham qaydasında qaldırdığı iddia ərizəsini Yasamal Rayon Məhkəməsi geri qaytarandan sonra lisey rəhbərliyi indi də Naxçıvanda iddia qaldırıb.\nAprelin 21-də Naxçıvan Muxtar Respublikasının Kəngərli Rayon Məhkəməsində Pəri Miniatürə qarşı iddiaya baxılacaq. Lisey rəhbərliyi əvvəl olduğu kimi, yenə də rəssamın Cinayət Məcəlləsinin 147.1 (böhtan) maddəsilə məsuliyyətə cəlb olunmasını tələb edir.\nPəri Miniatür Meydan TV-yə məlumatı təsdiqləyib: “Məhkəmədən mənə zəng elədilər, aprelin 21-də saat 15.00-da Kəngərli Rayon Məhkəməsinə çağırdılar”.\nLisey rəhbərliyi iddia edir ki, Pəri Miniatür siyasi baxışlarına görə işlədiyi təhsil müəssisəsində təzyiqlərə məruz qaldığını deməklə, bu haqda müsahibələr verməklə böhtan atıb.\nPəri Miniatür bildirir ki, təzyiqlər ötən il Respublika Günü ərəfəsində Azərbaycan Xalq Cümhuriyyətinin banisi Məhəmməd Əmin Rəsulzadənin rəsmini çəkməsi, bu haqda hazırlanan klipin yayımından sonra başlayıb. Onun sözlərinə görə, öncə ona qarşı münasibət dəyişib, maaşı kəskin azaldılıb, özünə də siyasi proseslərdən kənarda dayanmaq, mitinqlərdə iştirak etməmək haqda xəbərdarlıq olunub: “Mənim dilim lal, gözüm kor olmalı idi. Mən vətənimi, onun övladlarını sevmək üçün yaltaq, qorxaq ola bilmərəm. Toplantılarda bütün heyətin önündə mənə, tədris etdiyim fənnə bildirilən sayğısız münasibət rəvac verdi ki, digər müəllimlər də hüququmu pozsun. Dərsimə qatılmayan şagirdə qiymət yazmadığım halda, öz ürəyi istəyən qiyməti yazsın... İllərdir sevgi və həvəslə çalışdığım iş yerimdən ayrılmağa məcbur oldum”.\nBakı Atatürk Liseyindən isə Meydan TV-yə bildirilmişdi ki, Pəri Miniatür işdən çıxarılmayıb: “Onun adı işçilər siyahısındadır. Pəri Miniatürlə də məsələ ilə bağlı danışıqlar aparılacaq. Rəsulzadə haqqında olan məlumata gəldikdə isə təhsil ocağımız onun şəxsiyyətinə hörmətlə yanaşır. Liseydə Rəsulzadə ilə bağlı tədbirlər də keçirilir”.\nRəssam isə bildirir ki, fevralın 3-dən maaş almır.\nPəri Miniatür Təbriz miniatür məktəbinin klassik texnikalarını müasir elementlərlə birləşdirən rəssamdır. İyirmi ildən çoxdur rəssam kimi fəaliyyət göstərir.\nCinayət Məcəlləsinin 147.1 maddəsində 1000 manatdan 1500 manata qədər cərimə, 240 saatdan 480 saata qədər ictimai işlər, 1 ilə qədər islah işləri və ya 6 aya qədər azadlıqdan məhrumetmə nəzərdə tutulub.\nLisey rəhbərliyinin iddiasını fevralın 26-da Yasamal rayon Məhkəməsində hakim icraata götürməkdən imtina etmişdi. Əsas kimi isə göstərilmişdi ki, nə liseyin, nə də Pəri Miniatürün Yasamal rayonuna aidiyyəti var. Pəri Miniatür Naxçıvanda qeydiyyatdadır.\nqısa linklər: http://mtv.re/d8wxd2


NEPALA EDILƏN PUL KÖÇÜRMƏLƏRI: RBI 50.000 RS -DƏN 2 LAKH RS -Ə QƏDƏR HƏR BIR ƏMƏLIYYAT ÜÇÜN ARTIM | BIZNES - İQTISADIYYAT VƏ İŞ\nƏSas İqtisadiyyat Və İş Nepala edilən pul köçürmələri: RBI, hər bir əməliyyata görə 50.000 Rs -dən 2 milyon Rs -ə yüksəlir\nTəmsilçi Şəkli. Şəkil Krediti: ANI\nReserve Bank, Cümə günü Hindistandan edilən hər bir pul köçürməsinin tavanını artırdı toNepal qonşu ölkədə məskunlaşan keçmiş hərbçilərə pensiya və pensiya ilə əlaqədar ödənişlərin asanlaşdırılmasına kömək edəcək 50.000 Rs-dən 2 milyon Rs-ə qədər.\nBundan əlavə, Mərkəzi Bank hər bir pul göndərənə bir ildə 12 pul köçürmə limitini qaldırdı.\nperi quyruq keçən mövsüm\n'' İndiyə qədər banklar müştərilərdən və ya müştərilərdən nağd şəkildə pul köçürmələri qəbul edəcəklər. Bir ildə maksimum 12 pul köçürmə ilə 50.000 Rs tavan, hər halda, bu pul köçürmələri üçün müraciət etməyə davam edəcək '' Reserve Bank Hindistan (RBI) sirkulyar olaraq bildirib.\nRBI, tavanı artırarkən, banklara uyğun sürət yoxlamaları və digər risk azaltma prosedurlarını tətbiq etməyi də tövsiyə etdi.\n'Təkmilləşdirmələrin, Nepalda məskunlaşan/ köçürülən keçmiş hərbçilərimizə pensiya, pensiya və s. İlə əlaqədar ödənişləri asanlaşdırması da gözlənilir' dedi.\nSirkulyar Sədr/ İcraçı Direktor/ İcraçıya ünvanlanır NEFT -də iştirak edən bütün bankların işçisi (Milli Elektron Pul Transferi).\nHind-Nepal Pul Göndərmə Sxemi RBI tərəfindən 2008-ci ilin may ayında Hindistandan transsərhəd pul köçürmələri üçün bir seçim olaraq başlamışdır. toNepal , Nepallı miqrant işçilərin tələblərinə xüsusi diqqət yetirməklə mənşəyi Hindistanda işləyir.\nSxem NEFT -dən istifadə edir bu cür pul köçürmələrinin mənşəyi üçün ölkədə mövcud olan ekosistem və hər il hər transfer üçün 50.000 Rs tavan maksimum 12 pul köçürmələri tələb edir.\nBenefisiar pulu Nepal dilində alır Hindistan Bankının Hindistandakı törəmə bankında saxlanılan bank hesabına kredit vasitəsilə rupi inepal (Nepal SBI Bank Limited) və ya agentlik razılığı ilə.\nHind-Nepal üçün inkişaflar pul köçürmə sistemi sxeminin iki ölkə arasındakı ticarət ödənişlərini artıracağı və eyni zamanda Nepala elektron şəkildə şəxsdən-şəxsə pul köçürməsini asanlaşdıracağı gözlənilir.\nQanun Və İdarəetmə Elm Və Ətraf Mühit Təhsil Yuma Yumaq Enerji Və Ekstraktiv Maddələr Sosial/cins Şəhər İnkişafı Texnologiya Nəqliyyat\nvin dizel var\nMövsüm 4 haikyuu\nKung fu panda 4 qoşqu


Şağan qəs 5 sot , Xəzər rayonu\nsaganda cox prestijli bir yerde 124 nomreli mektebi ve olimpiya kompleksini kecdikden sonra yolun solunda 4 terefi yasayis olan mehellede 5 sot torpaq sahesi satilir.torpaq sahesi 4 terefden hasarlanib qapisi qoyulub\nsuvelanda cox prestijli bir yerde mirmovsum aga ziyaretgahini asagi dusende oba marketin arxasinda merkezi magistral yoldan texminen 700 metre iceride 4 terefi yasayis olan mehellede 12 sot torpaq sahesi satilir.heyetde\nŞağan qəs 10 sot , Xəzər rayonu\nmerdekanda cox prestijli bir yerde merdekan-buzovna yolunda encirlik marketle uzbeuz mehellede sirf villalar olan kucede merkezi magistral yoldan texminen 200 metre iceride 12 sot torpaq sahesi satilir.torpaq sahesi 4\ntendirci isi elanlari\nBakida tendirci isi qiymeti elanlari , tendirci isi elani 2021 ucuz qiymete tendirci isi satisi sərfəli qiymətə tendirci isi almaq. islenmis tendirci isi aliram, işlənmiş tendirci isi satılır. pulsuz tendirci isi elani yerlesdir. Azerbaycanda ucuz qiymete tendirci isi satilir. en ucuz qiymete tendirci isi tapmaq ucun Unvan.Az sayti size komek edecek.\nev alqi satqisi ev elanlari ünvan az elanlar ari sudu kiraye evler cadir samsung galaxy grand neo teze qiymeti temir.tikinti tecili satilan heyet evler 2021 kombi ustasi kondisioner ustasi kurslar mator moyka aparati tezbazar.az


Qarabağda yaradılan nəqliyyat infrastrukturu Azərbaycanı Mərkəzi Asiya və Avropa arasında logistika qovşağına çevirəcək – QIA.AZ – Qarabağ İnformasiya Agentliyi\nAna Səhifə/İqtisadiyyat/Qarabağda yaradılan nəqliyyat infrastrukturu Azərbaycanı Mərkəzi Asiya və Avropa arasında logistika qovşağına çevirəcək\nQarabağda yaradılan nəqliyyat infrastrukturu Azərbaycanı Mərkəzi Asiya və Avropa arasında logistika qovşağına çevirəcək\nAzərbaycanın yaratdığı nəqliyyat-logistika infrastrukturu, o cümlədən Zəngəzur dəhlizi, Ələt Azad İqtisadi Zonası Mərkəzi və Cənubi Asiyanın Avropa ilə olan iqtisadi əlaqələrində Qarabağın logistika qovşağına çevrilməsini təmin edəcək.\nQİA.AZ xəbər verir ki, bunu Trend-ə müsahibəsində İqtisadi İslahatların Təhlili və Kommunikasiya Mərkəzinin eksperti Əminə Bayramova deyib.\nOnun sözlərinə görə, Qarabağın logistika mərkəzi kimi əhəmiyyəti təchizat zəncirində məhsula sərf olunan xərclərin azalmasına, investisiyaların cəlb olunması, yeni iş yerlərinin yaradılması, ixracyönümlü iqtisadiyyatın stimullaşmasına, qlobal bazarların birləşməsinə imkan yaradacaq.\nEkspert vurğulayıb ki, Horadiz-Ağbənd və Bərdə Ağdam dəmiryol xətlərinin yaradılması və ölkənin mövcud dəmiryol xətlərinə inteqrasiyası Qarabağın logistika əhəmiyyətini artıracaq. O əlavə edib ki, quru yolları olaraq 6 və 4 hərəkət zolaqlı Horadiz-Cəbrayıl-Zəngilan-Ağbənd avtomobil yolu (Zəngəzur dəhlizi), Füzuli rayonu ilə Şuşa şəhərini əlaqələndirən 101,9 km uzunluğunda 2 hərəkət zolaqlı “Zəfər Yolu”nun, 72,3 km uzunluğunda Kəlbəcər-Laçın yolu, 13 km uzunluğunda Füzuli-Hadrut yolu, 45 km uzunluğunda Bərdə-Ağdam avtomobil yolunun inşası bölgədə nəqliyyat sistemini şaxələndirəcək.\nErmənistan sərhəddə genişmiqyaslı təxribat törədib, iki hərbçimiz yaralanıb\nErmənistan sərhəddə artilleriya qurğularından istifadə edir - MN\nVətən müharibəsi iştirakçıları ailə qurub\nKoronavirusa yoluxan Çexiya Prezidenti: “Özümü yüz faiz yaxşı hiss edirəm”


Azərbaycanda bələdiyyə sədri “avtoşluq” etdi - AzToday\nby Aztoday Xəbər Portalı 01 İyul, 2021 [10:31]\nRafiq Muradovun adı mətbuatda 2018-ci ildə də hallanmışdı. Həmin ilin noyabrında bələdiyyə sədrinin oğlu, 2004-cü il təvəllüdlü Tofiq Rafiq oğlu Muradov idarə etdiyi “VAZ-2107” markalı, Az 90 XF 512 dövlət nömrə nişanlı minik avtomobili ilə həmkəndlisi, 2005-ci il təvəllüdlü Səkinə Ramin qızı İsmayılovanı vurub. S.İsmayılova təcili tibbi yardım avtomobili ilə Şabran Rayon Mərkəzi Xəstəxanasına çatdırılıb. Ona sağ ayağının baldır nahiyəsinin sınığı diaqnozu qoyulub, yaralı tibbi yardım göstərildikdən sonra ambulator müalicəyə buraxılıb. Həmin vaxt bələdiyyə sədrinin oğlunun idarə etdiyi avtomobillə 2 nəfərin vurulması xəbəri vardı. Lakin o dövrdə Rafiq Muradovun qrup yoldaşı, Ramiz Mehdiyevin kürəkəni İlham Əliyevin müdaxiləsi ilə qəzanın miqyası kiçildilib, bələdiyyə sədrinin oğlu cəzadan kənar saxlanılıb.\nMessinin “Barselona” ilə müqaviləsi bitdi, azad agent oldu


(Qırmızı Xaç Komitəsi səhifəsindən istiqamətləndirilmişdir)\nCenevrə konvensiyasının üç eblemi var: Qırmızı xaç, qırmızı ay və qırmızı kristal Hərəkartın loqosu altı rəsmi dildədir: Ərəb, Çin, İngilis, Fransız, Rus və İspan\nYaranma tarixi 1863\nMərkəzi Cenevrə şəhər, İsveçrə\nÜzvləri 190 ölkə\nRəsmi saytı www.icrc.org\nMilli Qırmızı Xaç və Qırmızı Aypara cəmiyyətləri — dünyanın 190 ölkəsində mövcuddur. Hər bir Milli Cəmiyyət beynəlxalq humanitar hüququn prinsiplərinə və Beynəlxalq Hərəkatının nizamnaməsinə əsasən fəaliyyət göstərirlər. Milli Cəmiyyətlər spesifik stiuasiya və imkanlardan asılı olaraq beynəlxalq humanitar hüquqa və Beynəlxalq Hərəkatının mandatına aid olmayan əlavə işlətrə cəlb oluna bilərlər. Milli Cəmiyyətlər çox ölkələrdə sıx olaraq öz ölkələrinin milli səhiyyə xidməti sisteminə bağlı olurlar və təcili tibbi yardım göstərirlər. Azərbaycan Qırmızı Xaç və Qırmızı Aypara Cəmiyyəti regionda ilk olaraq 1920-ci ildə yaradılmışdır.\nKomitə 1863-cü ilin 26-29 oktyabrında Cenevrədə döyüş meydanlarında tibbi xidmətin yaxşılaşdırılması üçün tədbirlər görülməsi məqsədi ilə beynəlxalq konfrans təşkil edir. Konfransda milli hökümətlərdən 18 nəfəri rəsmi nümayəndə, qeyri-hökümət təşkilatlarından 6 nəfər nümayəndə, qeyri-rəsmi 7 nəfər xarici nümayəndə və Beynəlxal komitənin 5 nəfər üzvü olmaqla ümümilikdə 36 nəfər iştirak edirdi. Konfransda aşağıdakı dövlət və krallıqların rəsmi nümayəndələri iştirak edirdi: Avstriya İmperatorluğu, Böyük Baden Hersoqluğu, Bavaria Krallığı, İkinci Fransa İmperatorluğu, Hanover Krallığı, Böyük Hesse Hersoqluğu, İtaliya Krallığı , Niderland Krallığı, Prussia Krallığı , Rusiya Krallığı, Saxon Krallığı, İspaniya İmperatorluğu, İsveş və Norveç Birləşmiş Krallığı və Böyük Britaniya və İrlandiya Birləşmiş Krallığı.\nBir il sonra İsveçrə höküməti bütün Avropa hökümətlərini, Amerika Birləşmiş Ştatlarını, Brazilya və Meksikanı rəsmi diplomatik konfransa dəvət edir. 22 avqust 1864-cü il tarixində müharibə meydanlarında yaralanmış əsgərlərin vəziyyətinin yaxşılaşdırılması üzrə İlk Cenevrə Konvensiyası qəbul olunur və 12 dövlət və krallığın nümayəndəsi tərəfindən imzalanır. Konvensiya 10 maddədən ibarət olub silahlı münaqişələr zamanı səhra tibb heyyətinin, spesifik humanitar inistitutların və yaralı əsgərlərin ayrı-seçkilik olunmadan müdafiəsini müəyyən edən qaydalara zəmanət verirdi. Konvensiyaya uyğun olaraq Belçika, Danimarka, Fransa, Oldenburq, Prussiya, İspaniya və Vüttenberqdə ilk Milli cəmiyyətlər yaradılır. 1864-cü ildə Louis Appia və Danimarka ordusunun zabiti kaptan Charles van de Velde ilk dəfə silahli münaqişələrdə Qırmızı xaç sinmvolu altında fəlaiyyət göstərən müstəqil və tərəfsiz nümayəndələr oldular. 1867-ci ildə Müharibə yaralılarına qayğı üzrə Mill Yardım Cəmiyyətlərinin beynəlxalq konfransı keçirilir. 1876-cı ildə komitə indiki adı olan Beynəlxalq Qırmızı Xaç Komitəsi (ICRC) adını qlır.\nMənbə — "https://az.wikipedia.org/w/index.php?title=Beynəlxalq_Qırmızı_Xaç_və_Qırmızı_Aypara_Hərəkatı&oldid=4264153"\nBu səhifə sonuncu dəfə 24 mart 2018 tarixində saat 22:11-də redaktə edilib.


30 Nov 2021 | 11:01\nPekində dünya üzrə Konfutsi İnstitutlarını idarə edən Beynəlxalq Çin Dili Təhsili Fondunun təşkilatçılığı ilə təntənəli surətdə «2021-ci ilin görkəmli Konfutsi İnstitutu» və «Konfutsi İnstitutlarının İstedadları» adlı onlayn mükafatlandırma mərasimi keçirilib.\nDünyanın 170 ölkəsindən Konfutsi institutları və sinif otaqları müsabiqəyə tələbələrin Çin mədəniyyəti və dilinə olan həvəsini və biliklərini nümayiş etdirən 500-ə yaxın qısa videoçarx təqdim ediblər. Ekspert qiymətləndirməsindən və bir çox ölkədən 400 minə yaxın insanın iştirak etdiyi onlayn səsvermənin nəticələrindən sonra Azərbaycan Dillər Universitetinin (ADU) Konfutsi İnstitutunun təqdim etdiyi “İkiüzlü Yang Xun” videoçarxının qaliblərin yekun siyahısında yer aldığı müəyyən edilib. ADU Konfutsi İnstitutunun Çin dili kurslarının tələbəsi İsmayılzadə Narınc rəqs nümayişinə görə “Görkəmli Mədəniyyət Mükəmməlliyinə görə” xüsusi mükafata, ADU Konfutsi İnstitutu isə “Görkəmli Konfutsi İnstitutu 2021” mükafatına layiq görülüb.\nADU-nun Konfutsi İnstitutunun direktoru Rafiq Abbasov qeyd edib ki, İnstitutun əsas məqsədi Azərbaycanda Çin dilini və mədəniyyətini təbliğ etmək, ölkələrimiz arasında təhsil və mədəniyyət mübadiləsini genişləndirməkdir. Rafiq Abbasov həmçinin, ADU-nun Konfutsi İnstitutunun əməkdaşları və müəllimləri, Çin tərəfdən direktor xanım Li Jihua Azərbaycanda Çin mədəniyyətinin ölkəmizdə təbliği sahəsində əlindən gələni əsirgəmir. Azərbaycanın Mədəniyyət və İncəsənət Universiteti ilə birgə bədii və ədəbi gecələr təşkil edilir, ölkəmizdə Çinin mədəni irsinin qorunduğu müəssisələrlə əməkdaşlıq çərçivəsində Çinin ənənəvi bayramları qeyd olunur.


Hamilə məktəbli yalanı » Azərbaycan İnformasiya Agentliyi\n"Son 3-4 ildə abort elətdirən məktəblilərin sayı 1200-ə çatıb”. Məktəb yaşında övladı olan hər bir valideynin beyinində bu informasiya şimşək kimi çaxıb. Neçə gündür əksərimiz onun təsiri altındayıq. Təhsil eksperti Kamran Əsədov bu rəqəmləri hardan, necə əldə edib, bilinməz. Amma ortada çoxumuzun təlaşını xəfiflədəcək həqiqətlər var ki, onu unutmaq olmaz.\nEkspertin haqqında danışdığı azyaşlıların abort faktları isə böyük ehtimalla erkən nikah faktlarının "əsəri”dir. Bəli, indi xüsusən də bölgələrimizdə azyaşlıların ərə verilməsi faktı geniş yayılıb. 9-cu sinfi bitirən kimi və ya heç bitirməmiş qızları tez ərə verirlər. Evdə bir boğaz azalsın deyə, qız evdə qalıb söz-söhbətə səbəb olmasın deyə, "onsuz da qıza qoyulan xərc dəlik vedrəyə su doldurmaqdır” kimi dəhşət "tutarlı” arqumentə görə. Reallıq budur ki, qızı erkən yaşda ərə verirlər - qanunlara zidd olsa da. Bir ildən sonra da təzə gəlin hamilə qalanda qanunlar qarşısında cavabdeh olmamaq üçün bəziləri abort variantına üz tutur. Axı yetkinlik yaşına çatmayan qadının ana olması birbaşa qanundan kənar hadisədir. Bunu hər kəs etmir təbii ki. "Əli-qolu uzun olanlar” bu işin bir çarəsini tapırlar. Amma çəkinənlər risk almır. Ya da azyaşlı gəlin iki ilin içində bir uşağını dünyaya gətirib, ikinciyə hamilə qalanda işlər çətinləşir. Birdən-birə ağbirçəklərin yadına düşür ki, "bunun özü hələ uşaqdır, ikinciyə nətəhər baxacaq”? Onda da abort həkimlərinin qapısına elçi düşürlər.\nAmma mən faktlarla danışmağın tərəfdarıyam. Qarşı tərəf iddia edə bilər ki, bu zamana qədər azyaşlıların abortu ilə bağlı rəsmi açıqlamalara istinad edərək bu sözləri deyib. Mənsə bu mövzuda yazan jurnalist kimi dəfələrlə Qadın və Uşaq Problemləri üzrə Dövlət Komitəsinin yaydığı statistikanı izləmişəm. Orda heç zaman "məktəbli qızların abortu” ifadəsi işlənməyib. Hər zaman "məktəbyaşlı qızlar”, "yetkinlik yaşına çatmayan qızların abortu” kimi söz birləşmələri yer alıb. "Ötən il 20 yaşa qədər 1535 qadın aborta gedib. Bunlardan 50 nəfəri 15-17 yaş arası yeniyetmə qızlar, 1485 nəfəri isə 18-19 yaşlı qızlar olub”. Necə deyərlər, sitatın sonu. Burda kimsə məktəbdə oxuyan qızlarla bağlı iddia ilə tanış oldu? O zaman yanan ocağın üstünə yağ tökmək niyə?\nHamı uşağını çətinliklə, boğazından, əyin-başından kəsərək oxudur. Aylıq gəlirinin tən yarısını repetitorlara ödəyənlərin ölkəsində reallığa uyğun olmayan xəbərləri yaymaq isə mənəvi terrordan başqa bir şey deyil. Məktəblərdə dərs keçmirlər deyin, razılaşaq. Bayramlarda pul yığırlar, test pulları canımızı boğaza yığıb, uşaq ona dərs deyən müəllimin hazırlığına getmir deyə qiymətini kəsir... deyin, onda da haqlısız. Amma qızlar məktəbə getdiyi üçün hamilə qalır? Bu, tərifi mümkün olmayan rəzil bir yalandır. Başqalarının uşaqlarına bunu rəva görməyin. Səbəb nə olursa olsun...(musavat.com)\n18-05-2018, 15:04 Azərbaycan dəmiryolçuları Bişkekdə MDB və Baltikyanı ölkələrin 68-ci iclasında iştirak edib\n10-07-2015, 17:52 Elman Rüstəmovdan bank rəhbərlərinə - TAPŞIRIQ\n11-07-2018, 15:25 Şamaxı – inkişaf yolunda\n24-09-2015, 13:36 Təzəpir məscidində bayram namazı qılındı